sagorsarker/bangla-wikipedia huggingface dataset:
কোলিন্স ফাই

কোলিন্স এনগোরান সুইরু ফাই (; জন্ম: ১৩ আগস্ট ১৯৯২; কোলিন্স ফাই নামে সুপরিচিত) হলেন একজন ক্যামেরুনীয় পেশাদার ফুটবল খেলোয়াড়। তিনি বর্তমানে সৌদি ক্লাব আল তাই এবং ক্যামেরুন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০০৫–১০ মৌসুমে, মাত্র ১৩ বছর বয়সে, ক্যামেরুনীয় ফুটবল ক্লাব বামাঁদার যুব পর্যায়ের হয়ে খেলার মাধ্যমে ফাই ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, ক্যামেরুনীয় ক্লাব ইউনিয়ন দুয়ালার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইউনিয়ন দুয়ালার হয়ে দুই মৌসুমে ১৮ ম্যাচে অংশগ্রহণ করার পর ২০১৩–১৪ মৌসুমে তিনি রোমানীয় ক্লাব দিনামো বুকুরেশ্তে যোগদান করেছেন। দিনামো বুকুরেশ্তে তিন মৌসুম অতিবাহিত করার পর বেলজীয় ক্লাব স্ট্যান্ডার্ড লিয়েজের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১৫১ ম্যাচে ৩টি গোল করেছেন। ২০২১–২২ মৌসুমে, তিনি স্ট্যান্ডার্ড লিয়েজ হতে সৌদি ক্লাব আল তাইয়ে যোগদান করেছেন।
ফাই ক্যামেরুন অনূর্ধ্ব-২১ দলের হয়ে ক্যামেরুনের বয়সভিত্তিক পর্যায়ে অভিষেক করেছিলেন। ক্যামেরুনের বয়সভিত্তিক দলের হয়ে খেলার পর, তিনি ২০১২ সালে ক্যামেরুনের হয়ে আন্তর্জাতিক পর্যায়ে অভিষেক করেছেন; ক্যামেরুনের জার্সি গায়ে তিনি এপর্যন্ত ৪৫ ম্যাচে অংশগ্রহণ করেছেন।
কোলিন্স এনগোরান সুইরু ফাই ১৯৯২ সালের ১৩ই আগস্ট তারিখে ক্যামেরুনের বামাঁদায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ফাই ক্যামেরুন অনূর্ধ্ব-২১ এবং ক্যামেরুন অনূর্ধ্ব-২৩ দলের হয়ে খেলার মাধ্যমে ক্যামেরুনের প্রতিনিধিত্ব করেছেন।
২০১২ সালের ১৬ই নভেম্বর তারিখে, ২০ বছর, ৩ মাস ও ৩ দিন বয়সে, ডান পায়ে ফুটবল খেলায় পারদর্শী ফাই ইন্দোনেশিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ক্যামেরুনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ০–০ গোলে ড্র করেছিল। ক্যামেরুনের হয়ে অভিষেকের বছরে ফাই সর্বমোট ১ ম্যাচে অংশগ্রহণ করেছেন।
ফাই ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত ক্যামেরুন দলে স্থান পেয়েছেন।
অনিলকুমার দাস (বিপ্লবী)

অনিলকুমার দাস ( ১৮ জুন ১৯০৬ ― ১৭ জুন ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী, যিনি ঢাকা সেন্ট্রাল জেলে ব্রিটিশ শাসকের অমানুষিক অত্যাচারে মারা যান।
অনিলকুমার দাসের জন্ম ১৯০৬ খ্রিস্টাব্দের ১৮ জুন ব্রিটিশ ভারতের রাজধানী কলকাতায় পিতার কর্মস্থলে। পৈতৃক নিবাস ছিল অধুনা বাংলাদেশের ঢাকার পাইকপাড়ায়। পিতা নিবারণচন্দ্র দাস ছিলেন উচ্চপদস্থ সরকারী কর্মচারী। মাতার নাম কিরণবালা দেবী। তাদের তিন পুত্র (অন্য দুজন- সুনীল দাস ও পরিমল দাস) ও এক কন্যার (লতিকা সেন) মধ্যে অনিলকুমার ছিলেন সবার জ্যেষ্ঠ। এঁরা সকলেই ছিলেন স্বাধীনতা সংগ্রামে জড়িত ছিলেন। অনিলকুমাররে পড়াশোনা শুরু হয় ঢাকার লব্ধপ্রতিষ্ঠ ব্যবহারজীবি পিতৃব্য প্রবোধচন্দ্রের অভিভাবকত্বে। ১৯১৯ খ্রিস্টাব্দে তার ছাত্রজীবন শুরু হয় আর সেসময় থেকেই তিনি বিপ্লবী কর্মধারার সঙ্গে পরিচিত হন। ঢাকার পাইকপাড়ায় যুবকদল- 'শ্রীসংঘ'-এর পতাকাতলে বিপ্লবী সাধনায় সমবেত হন। এই যুবকদলে বিশিষ্ট ছাত্রনেতা সুবোধ মজুমদার (ডাকনাম মানা) (১৯০৭-১৯৩৯) অন্যতম অগ্রণী ভূমিকা পালন করতেন। ছাত্রবৃত্তি পর্যন্ত তিনি মায়ের কাছেই পড়াশোনা করেন। এরপর মেদিনীপুর কলেজিয়েট স্কুলে অষ্টম শ্রেণীতে ভরতি হন। এখানে তার সহপাঠীরা ছিলেন বিপ্লবী শৈলেশ রায়, রেবতী মোহন বর্মণ (১৯০৩ - ১৯৫২), হরিপদ চক্রবর্তী প্রমুখ স্বাধীনতা সংগ্রামীরা। পরবর্তীতে পড়াশোনা করেন ঢাকা বিশ্ববিদ্যালয়ে। ১৯২৮ খ্রিস্টাব্দে তিনি রসায়নে এম.এসসি পাশ করেন।
পরীক্ষা পাশের পর সরকারি চাকরি না নিয়ে তিনি 'শ্রীসংঘ'-এর মাধ্যমে দেশের স্বাধীনতা সংগ্রামে আত্মনিয়োগ করেন। সহকর্মী হিসাবে পান বিপ্লবী অনিলচন্দ্র রায় (১৯০১-১৯৫২) ও নেত্রীলীলা নাগকে (১৯০০ - ১৯৭০)। নিজের উপার্জনের জন্য এ সময় গণিতের কয়েকটি পাঠ্যপুস্তক রচনা করেন। ইতোমধ্যে ১৯৩০ খ্রিস্টাব্দে চট্টগ্রাম অস্ত্রাগার লুন্ঠনের ঘটনা ঘটে যায় এবং তার ফলে ব্রিটিশ সরকার সমস্ত বিপ্লবীদের ধরপাকড় শুরু করে। অনিলকুমারের বিরুদ্ধেও যথারীতি গ্রেফতারি পরোয়ানা জারি হয়। পুলিশ তার বাড়ি ঘেরাও করলে তিনি আত্মগোপন করেন। ১৯৩০ খ্রিস্টাব্দের ১০ মে তার নেতৃত্বে ভৈরববাজারে ট্রেন ডাকাতি সংঘটিত হয়। এই ঘটনায় ৬ জুন তিনি বিক্রমপুরের তালতলা স্টীমার ঘাটে গ্রেফতার হন। ঢাকা সেন্ট্রাল জেলে তার উপর অমানুষিক অত্যাচার চলতে থাকে। শেষে ১৯৩২ খ্রিস্টাব্দের ১৭ জুন অত্যাচারের ফলে তার মৃত্যু ঘটে।
আইসিসি বিশ্ব ক্রিকেট লিগ চ্যাম্পিয়নশিপ

আইসিসি বিশ্ব ক্রিকেট লিগ চ্যাম্পিয়নশিপ হল বিশ্ব ক্রিকেট লিগের সর্বোচ্চ ডিভিশন। এটি বিশ্বকাপে যোগ্যতা অর্জনের মাধ্যম হিসেবে কার্যকরী ছিল।
২০০৭ ও ২০১০ সালে এর নাম ছিল আইসিসি বিশ্ব ক্রিকেট লিগ ডিভিশন ১।
কুন্দন

কুন্দন হল রত্নপাথর সমৃদ্ধ ভারত ও বাংলাদেশের সাংস্কৃতিক অলঙ্কারের একটি ঐতিহ্যবাহী রূপ। এগুলি সাধারণত সুন্দর নকশা যুক্ত রত্নপাথরের কণ্ঠহার, যেখানে পাথর এবং তার স্থাপনের মধ্যে সোনালি পাতা থাকে। পদ্ধতিটি রাজস্থান ও গুজরাটের রাজদরবার থেকে উদ্ভূত হয়েছে বলে মনে করা হয়। এটি ভারতে তৈরি এবং ব্যবহার করা গহনাগুলির একটি পুরানো রূপ। "কুন্দন" শব্দের অর্থ হল অত্যন্ত পরিশোধিত সোনা এবং গলিত সোনার একটি অত্যন্ত পরিশোধিত ও খাঁটি রূপ।
রাজস্থানের জয়পুর শহরটি ঐতিহ্যগতভাবে ভারতের কুন্দনের কেন্দ্র হয়ে আছে।
ভারতে কুন্দন জুয়েলারির উৎপত্তি অন্তত খ্রিস্টপূর্ব ৩য় শতাব্দীতে। কুন্দনের ব্যবহার রাজস্থানের রাজদরবারে শুরু হয়েছিল এবং তারপর মুঘল যুগে রাজকীয় পৃষ্ঠপোষকতায় এই শিল্প বিকাশ লাভ করেছিল। বছরের পর বছর ধরে, রাজদরবারের কুন্দন গহনাগুলিকে রাজস্থান, বিহার এবং পাঞ্জাবে সফলভাবে রুপোর গয়নায় অনুলিপি করা হয়েছিল এবং তার ফলে সেগুলি সাধারণ মানুষের কাছেও জনপ্রিয় হয়ে ওঠে।
নববধূর ঐতিহ্যবাহী সাজসজ্জার একটি অবিচ্ছেদ্য অংশ ছিল কুন্দনের গহনা। থাপ্পা এবং রাস রাওয়া সহ ঐতিহ্যবাহী গহনাগুলির পুনরুজ্জীবন ঘটছে। অতি সম্প্রতি, ২০০৮ সালের মহাকাব্যিক "জোধা আকবর" চলচ্চিত্রে, ঐশ্বর্যা রাই দ্বারা চিত্রিত প্রধান চরিত্রটিকে ব্যাপকভাবে কুন্দন গহনা পরা দেখানো হয়েছিল, এতে রাজস্থানী রাজপরিবারের মধ্যে এর প্রভাব তুলে ধরা হয়েছিল।
২০০৬ সালে, "আমেরিকান ডায়মন্ড" এবং কুন্দন জুয়েলারী ভারতীয় গহনার বাজারে পরিমান এবং বাজার মূল্য উভয় ক্ষেত্রেই বৃহত্তম অংশে (৭৩ শতাংশ) অবদান রেখেছিল।
কুন্দন জুয়েলারী তৈরি করা হয় হীরার সঙ্গে উজ্জ্বল বহু রঙের রত্নপাথর ব্যবহার করে। চমৎকার নকশা অনুযায়ী খাঁটি সোনা বা নকল ধাতুর ভিত্তির ওপর আছাঁটা হীরাকে যত্ন সহকারে আকার দিয়ে বসানো হয় এবং তার সঙ্গে মানানসই রত্নপাথর বসিয়ে নকশা সম্পূর্ণ করে গহনা তৈরি হয়। বিস্তৃত প্রক্রিয়াটি "ঘাট" নামক মূল কাঠামো দিয়ে শুরু হয়। তারপরে, "পাঢ়" পদ্ধতিটি করা হয়। এই সময় কাঠামোর উপর মোম ঢেলে দেওয়া হয় এবং নকশা অনুযায়ী ঢালাই করা হয়। এর পরে আসে "খুদাই" প্রক্রিয়া, যখন পাথর বা কাটা রত্নগুলি কাঠামোর মধ্যে বসানো হয়। এর ওপর মীনাকারি করা হয়, যেটি হল নকশার পুঙ্খানুপুঙ্খ বোঝানোর জন্য এনামেল বা কলাই করা। এর পরে হয় "পাকাই" প্রক্রিয়া, এখানে সোনার পাতা বসানো হয় যেগুলি রত্নগুলিকে কাঠামোর উপর ধরে রাখে; এটি এক ধরনের শীতল ঝালাই যেখানে পালিসের কৌশল ব্যবহার করা হয়। অবশেষে, "ছিলাই" প্রক্রিয়া ব্যবহার করে রত্নগুলিকে পালিশ করা হয়।
বানৌজা শহীদ দৌলত (২০২২)

বাংলাদেশ নৌবাহিনী জাহাজ (সংক্ষেপেঃ বানৌজা) শহীদ দৌলত বাংলাদেশ নৌবাহিনীর একটি গুরুত্বপূর্ণ প্যাট্রোল ক্রাফট, যা পদ্মা-শ্রেণীর দ্বিতীয় ব্যাচের অন্তর্ভুক্ত। গণপ্রজাতন্ত্রী চীনের কারিগরি ও প্রযুক্তিগত সহায়তায় এটি খুলনা শিপইয়ার্ড লিমিটেডে নির্মিত হয়।
বর্তমানে, বানৌজা শহীদ দৌলত ৪১ প্যাট্রোল ক্রাফট স্কোয়াড্রনের অধীনে পরিচালিত হচ্ছে। এর প্রধান কার্যক্রমগুলো নিম্নরূপ:
বানৌজা শহীদ দৌলত বাংলাদেশের সমুদ্রসীমা সুরক্ষায় এবং সামুদ্রিক নিরাপত্তা বিধানে একটি অপরিহার্য সম্পদ হিসেবে বিবেচিত।
বাংলাদেশ নৌবাহিনীর জাহাজ বানৌজা শহীদ দৌলত নির্মাণ একটি গুরুত্বপূর্ণ মাইলফলক, কারণ এটি খুলনা শিপইয়ার্ড লিমিটেড-এ নির্মিত দেশীয় প্রযুক্তির যুদ্ধজাহাজ। এর নির্মাণ ইতিহাস নিম্নরূপ:
বানৌজা শহীদ দৌলত নির্মাণের প্রেক্ষাপট:
নির্মাণ প্রক্রিয়া ও সময়রেখা:
বানৌজা শহীদ দৌলত, বাংলাদেশ নৌবাহিনীর একটি গুরুত্বপূর্ণ প্যাট্রোল ক্র্যাফট, প্রতিষ্ঠার পর থেকে দেশের সামুদ্রিক ও উপকূলীয় নিরাপত্তা রক্ষায় নিরলসভাবে কাজ করে যাচ্ছে। এর কর্মজীবনে অর্জিত সাফল্য এবং বহুমুখী অবদান এটিকে বাংলাদেশ নৌবাহিনীর একটি অপরিহার্য অংশ হিসেবে প্রতিষ্ঠিত করেছে।
বানৌজা শহীদ দৌলত তার কর্মজীবনের প্রতিটি ধাপে দেশের সমুদ্রসীমার নিরাপত্তা, সম্পদ রক্ষা এবং জনকল্যাণে অসামান্য অবদান রেখেছে। এর নিরলস কর্মতৎপরতা বাংলাদেশ নৌবাহিনীর সক্ষমতা এবং পেশাদারিত্বের এক উজ্জ্বল দৃষ্টান্ত স্থাপন করেছে। ভবিষ্যতে এটি দেশের সামুদ্রিক নিরাপত্তা নিশ্চিতকরণে আরও গুরুত্বপূর্ণ ভূমিকা পালন করবে বলে আশা করা যায়।
বাংলাদেশ নৌবাহিনীর জাহাজ বানৌজা শহীদ দৌলত দেশের সমুদ্রসীমা সুরক্ষায় নিয়োজিত একটি গুরুত্বপূর্ণ সম্পদ। এর উল্লেখযোগ্য বৈশিষ্ট্যগুলো নিচে উল্লেখ করা হলো:
প্রপালশন সিস্টেম:
সেন্সর এবং কার্যপদ্ধতি: 
জাহাজটিতে অত্যাধুনিক সেন্সর এবং কার্যপদ্ধতি সংযুক্ত রয়েছে, যা এর কর্মক্ষমতা বৃদ্ধি করে। এর মধ্যে উল্লেখযোগ্য হলো:
বানৌজা শহীদ দৌলত জাহাজটির আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
রফিকুল হক (কৃষি প্রকৌশলী)

রফিকুল হক (জন্ম: ১৯৪৮) একজন বাংলাদেশী কৃষি প্রকৌশলী ও শিক্ষাবিদ। তিনি বাংলাদেশ কৃষি বিশ্ববিদ্যালয়ের (বাকৃবি) সেচ ও পানি ব্যবস্থাপনা বিভাগের অধ্যাপক এবং বিশ্ববিদ্যালয়টির ২২তম উপাচার্য।
তিনি ১৯৪৮ সালের ৩১ ডিসেম্বর ব্রাহ্মণবাড়িয়া জেলার সদর উপজেলার কালিসীমায় জন্মগ্রহণ করেন। তার বাবা নাইব উদ্দিন আহমেদ ও মা অরিজুননেছা।
রফিকুল হক বাংলাদেশ কৃষি বিশ্ববিদ্যালয়ের কৃষি প্রকৌশল ও কারিগরি অনুষদ থেকে ১৯৭০ সালে বিএসসি ইন এগ্রি-ইঞ্জিনিয়ারিং এবং ডেনমার্কের দি রয়েল ভেটেরিনারি অ্যান্ড এগ্রিকালচার ইউনিভার্সিটি থেকে ১৯৮১ সালে পিএইচডি ডিগ্রি অর্জন করেন। তিনি থাইল্যান্ডে অবস্থিত এশিয়ান ইনস্টিটিউট অব টেকনোলজি (এআইটি) থেকে ১৯৮৯-৯০ সালে পোস্ট ডক্টরাল গবেষণা সম্পন্ন করেন।
রফিকুল হক ১৯৭২ সালে বাংলাদেশ কৃষি বিশ্ববিদ্যালয়ের সেচ ও পানি ব্যবস্থাপনা বিভাগে প্রভাষক হিসেবে যোগ দেন। এরই ধারাবাহিকতায় ১৯৯২ সালে তিনি অধ্যাপক পদে উন্নীত হন।
অধ্যাপনার পাশাপাশি তিনি বাকৃবির সেচ ও পানি ব্যবস্থাপনা বিভাগের বিভাগীয় প্রধান, হল প্রভোস্ট, পরিকল্পনা ও উন্নয়ন কমিটির সদস্যসহ বিভিন্ন গুরুত্বপূর্ণ দায়িত্ব পালন করেন। এছাড়াও তিনি কৃষি মন্ত্রণালয়, জাতিসংঘের খাদ্য ও কৃষি সংস্থা, বিশ্ব ব্যাংক এবং এশীয় উন্নয়ন ব্যাংকের সাথেও কাজ করেছেন।
রফিকুল হক একজন মুক্তিযোদ্ধা। তিনি ২০১১ থেকে ২০১৫ সাল পর্যন্ত বাংলাদেশ কৃষি বিশ্ববিদ্যালয়ের ২২তম উপাচার্য হিসেবে দায়িত্ব পালন করেন।
তিনি বহু জাতীয় ও আন্তর্জাতিক সম্মেলনে গবেষণা প্রবন্ধ উপস্থাপন করেছেন।
রফিকুল হক বাংলাদেশ কৃষি বিশ্ববিদ্যালয় শিক্ষক সমিতির সাধারণ সম্পাদক, বাংলাদেশ বিশ্ববিদ্যালয় শিক্ষক সমিতি ফেডারেশনের মহাসচিব, বাংলাদেশ কৃষি বিশ্ববিদ্যালয় কৃষি প্রকৌশল ও কারিগরি অনুষদের অ্যালামনাই অ্যাসোসিয়েশনের সভাপতি এবং কৃষিবিদ ইনস্টিটিউশন বাংলাদেশসহ বিভিন্ন পেশাজীবী সংগঠনের সদস্য।
২০২০ গ্রীষ্মকালীন অলিম্পিকে হ্যান্ডবল

২০২০ টোকিও গ্রীষ্মকালীন অলিম্পিকে হ্যান্ডবল ২৪ জুলাই থেকে ৮ আগস্ট পর্যন্ত টোকিওর ইয়োইয়োগি জাতীয় জিমনেসিয়ামে খেলা হয়েছিল। মোট চব্বিশটি দল (পুরুষদের বারোটি এবং মহিলাদের বারোটি) এতে অংশগ্রহণ করে ।
এটি মূলত ২০২০-এর ২৪ মার্চ অনুষ্ঠিত হবার কথা ছিল, কিন্তু কোভিড-১৯ অতিমারীর জন্য অলিম্পিকের পাশাপাশি এটিও পিছিয়ে যায়।
১২ টি দলকে দুটি গ্রুপে ভাগ করা হয়। গ্রুপ পর্বের পর প্রতিটি গ্রুপের প্রথম চারটি দল নক-আউট পর্বে অংশগ্রহণের সুযোগ পায়।
১২ টি দলকে দুটি গ্রুপে ভাগ করা হয়। গ্রুপ পর্বের পর প্রতিটি গ্রুপের প্রথম চারটি দল নক-আউট পর্বে অংশগ্রহণের সুযোগ পায়।
কোক স্টুডিও বাংলা

কোক স্টুডিও বাংলা হলো একটি বাংলাদেশি অনলাইন স্ট্রিমিং ইউটিউব অনুষ্ঠান এবং আন্তর্জাতিক সঙ্গীত ফ্র্যাঞ্চাইজি, যেখানে প্রতিষ্ঠিত এবং উদীয়মান শিল্পীরা স্টুডিওতে সঙ্গীত পরিবেশন করেন। ৭ ফেব্রুয়ারি ২০২২ সালে ঢাকার একটি হোটেলে বাংলাদেশের সংস্কৃতি প্রতিমন্ত্রী কে এম খালেদ এবং তথ্য ও যোগাযোগ প্রতিমন্ত্রী জুনায়েদ আহমেদ পলক অনুষ্ঠানটির উদ্বোধন করেন। ভারত ও পাকিস্তানের নন্দিত শিল্পীদের নিয়ে সেইসব দেশের কোক স্টুডিওর অনুষ্ঠান বাংলাদেশে জনপ্রিয় হওয়ার পর বাংলাদেশে "কোক স্টুডিও বাংলা" চালু করা হয়। এটির পৃষ্ঠপোষকতা করছে ‘কোকা-কোলা’ এবং সমন্বয়ে করছে ‘গ্রে বাংলাদেশ’।
উদ্বোধনী অনুষ্ঠানে প্রথম মৌসুমের আবহ সঙ্গীত 'একলা চলো রে’ প্রকাশ করা হয়। প্রথম মৌসুমে মোট ১০টি পর্ব প্রচারিত হয়। ২০২৩ সালের ফেব্রুয়ারিতে দ্বিতীয় মৌসুমের সম্প্রচার শুরু হয় এবং সেপ্টেম্বরে মৌসুমের শেষ গানটি পরিবেশিত হয়।
বাংলা গান নতুন প্রজন্মের কাছে তুলে ধরা নিয়ে উচ্ছাস থাকলেও অনেকে বিদেশি সঙ্গীতশিল্পী নির্ভরতা ও দেশি নৃগোষ্ঠীর গান এখানে হবে কিনা তার নিয়ে আশঙ্কা প্রকাশ করেছেন।
একটি গানের একটি অংশের সুর অন্য একটি গানের সাথে মিলে যাবার অভিযোগ রয়েছে, সুরকার কাকতালীয় বলেছেন।
সোবহান রেজা খান

সোবহান রেজা খান ভারতের বেরেলিতে তার প্রপিতামহ আহমদ রেজা খানের মাজার তথা দরগাহ-এ-আলা হযরত নামে পরিচিত সুফি কেন্দ্রের সাবেক প্রধান ছিলেন। তিনি সোবহানি মিয়া হিসাবেও পরিচিত। তিনি মানজার-ই-ইসলাম শিক্ষালয়ের চেয়ারপারসন। এছাড়াও তিনি দরগাহ থেকে প্রকাশিত উর্দু ভাষার "আলা হযরত মাসিক" পত্রিকা সম্পাদনা করেন। তার ছেলে আহসান রেজা খান কাদেরীকে দরগাহ-এ-আলা হযরতের বর্তমান প্রধান নিযুক্ত করা হয়েছে।
২০১৫ সালে ওয়াকফ সম্পত্তির অবৈধ দখলের বিরুদ্ধে প্রতিবাদের সময়, তিনি সমাজবাদী পার্টির প্রতিষ্ঠাতা-পৃষ্ঠপোষক মুলায়ম সিং যাদবকে "আরএসএস এজেন্ট" বলে অভিহিত করেছিলেন।
মেজাজ (মনোবিজ্ঞান)

মনোবিজ্ঞানে, একটি মেজাজ একটি আবেগপূর্ণ অবস্থা। আবেগ বা অনুভূতির বিপরীতে, মেজাজ কম নির্দিষ্ট, কম তীব্র এবং একটি নির্দিষ্ট উদ্দীপনা বা ঘটনা দ্বারা প্ররোচিত বা তাৎক্ষণিক হওয়ার সম্ভাবনা কম। অন্য কথায়, লোকেরা সাধারণত ভাল মেজাজ বা খারাপ থাকার কথা বলে। অনেকগুলি বিভিন্ন কারণ রয়েছে যা মেজাজকে প্রভাবিত করে এবং এগুলি মেজাজের উপর ইতিবাচক বা নেতিবাচক প্রভাব ফেলতে পারে।
মেজাজ মেজাজ বা ব্যক্তিত্বের বৈশিষ্ট্য থেকেও আলাদা যা এমনকি দীর্ঘস্থায়ী। তবুও, ব্যক্তিত্বের বৈশিষ্ট্য যেমন আশাবাদ এবং স্নায়বিকতা নির্দিষ্ট ধরনের মেজাজের পূর্বাভাস দেয়। মেজাজের দীর্ঘমেয়াদী ব্যাঘাত যেমন গুরুতর অবসাদজনিত ব্যাধি এবং দ্বিপ্রান্তিক ব্যাধিকে মেজাজ ব্যাধি হিসেবে বিবেচনা করা হয়। মেজাজ একটি অভ্যন্তরীণ, বিষয়গত অবস্থা কিন্তু এটি প্রায়শই অঙ্গভঙ্গি এবং অন্যান্য আচরণ থেকে অনুমিত হতে পারে। "আমরা একটি অপ্রত্যাশিত ঘটনা দ্বারা একটি মেজাজ বোঝা যেতে পারে, একটি পুরানো বন্ধু দেখার আনন্দ থেকে একটি অংশীদার দ্বারা বিশ্বাসঘাতকতা তৈরি রাগ থেকে আমাদের শুধু একটি মেজাজ তৈরি হতে পারে।"
নিতাই চন্দ্র সূত্রধর

নিতাই চন্দ্র সূত্রধর (জন্ম: ১৯৫৪) একজন বাংলাদেশী বস্ত্রপ্রকৌশলী, শিক্ষাবিদ ও অধ্যাপক। তিনি কলেজ অব টেক্সটাইল টেকনোলজিতে অধ্যক্ষ হিসেবে এবং বাংলাদেশ কারিগরি শিক্ষা বোর্ডের চেয়ারম্যান হিসেবে দায়িত্ব পালন করেন। ২০১০ সালে কলেজ অব টেক্সটাইল টেকনোলজিকে বাংলাদেশ টেক্সটাইল বিশ্ববিদ্যালয়ে রূপান্তর করা হলে তিনি এর প্রথম উপাচার্য নিযুক্ত হন এবং প্রায় চার বছর এ দায়িত্ব পালন করেন।
নিতাই চন্দ্র ১৯৫৪ সালে তৎকালীন পূর্ব পাকিস্তানের (বর্তমান বাংলাদেশ) সিলেট জেলার হবিগঞ্জে জন্মগ্রহণ করেন।
নিতাই চন্দ্র কুমিল্লা শিক্ষা বোর্ডের অধীনে ১৯৭০ সালে মাধ্যমিক ও ১৯৭২ সালে উচ্চমাধ্যমিক পরীক্ষায় প্রথম বিভাগে উত্তীর্ণ হন। এরপর তিনি ভারতের কলকাতা বিশ্ববিদ্যালয়ে টেক্সটাইল প্রযুক্তি বিভাগে ভর্তি হন এবং ১৯৭৭ সালে সেখান থেকে ১ম শ্রেণিতে তৃতীয় হয়ে স্নাতক ডিগ্রি অর্জন করেন।
১৯৮৬ সালে লিডস বিশ্ববিদ্যালয় থেকে পিএইচডি ডিগ্রি অর্জন করেন। তার অভিসন্দর্ভের বিষয় ছিল "দ্য স্টাডি অব রিং-স্পিনিং উইথ পার্টিকুলার রেফারেন্স টু রোটেটিং থিংস"।
১৯৭৯ সালের ২৯ মে নিতাই চন্দ্র কলেজ অব টেক্সটাইল টেকনোলজির ইন্সট্রাক্টর হিসেবে যোগদান করেন। এরপর ১৯৮১ সালে সহকারি অধ্যাপক, ১৯৯৩ সালে সহযোগী অধ্যাপক এবং ১৯৯৮ সালে অধ্যাপক পদে পদোন্নতি পান। ১৯৯৯ সালে কলেজটির ভারপ্রাপ্ত অধ্যক্ষের দায়িত্ব পান তিনি।
২০০২ সালের জানুয়ারি থেকে সেপ্টেম্বর পর্যন্ত তিনি কারিগরি শিক্ষা অধিদপ্তরের পরিচালক পদে দায়িত্ব পালন করেন। ২০০২ সালের ১২ সেপ্টেম্বর তিনি কলেজ অব টেক্সটাইল টেকনোলজির অধ্যক্ষ নিযুক্ত হন। ২০০৭ সালের ১৭ মে তিনি বাংলাদেশ কারিগরি শিক্ষা বোর্ডের চেয়ারম্যান হিসেবে দায়িত্ব গ্রহণ করেন। ২০০৯ সালের ২৩ ফেব্রুয়ারি তিনি কারিগরি শিক্ষা অধিদপ্তরের মহাপরিচালক নিযুক্ত হন।
২০১০ সালের ১৯ ডিসেম্বর তাকে পুনরায় কলেজ অব টেক্সটাইল টেকনোলজিতে অধ্যক্ষ হিসেবে ফিরিয়ে আনা হয়। কিছুদিন পর কলেজটি বাংলাদেশ টেক্সটাইল বিশ্ববিদ্যালয়ে রূপান্তরিত হলে তিনি এর প্রথম উপাচার্য নিযুক্ত হন। ২০১৫ সালের ১১ ফেব্রুয়ারি পর্যন্ত তিনি এ দায়িত্ব পালন করেন।
২০১৬ থেকে ২০১৭ সাল পর্যন্ত তিনি গ্রিন ইউনিভার্সিটি অব বাংলাদেশের টেক্সটাইল প্রকৌশল বিভাগের উপদেষ্টা হিসেবে কর্মরত ছিলেন। ২০১৮ সালের ১ জানুয়ারি থেকে তিনি উক্ত বিভাগের চেয়ারপার্সন হিসেবে দায়িত্ব পালন করছেন।
গান-নগাই

গান-নগাই যেটি ""চাকান গান-নগাই"" নামেও পরিচিত, হল জেলিয়াঙ্গরঙ্গ জনগণের একটি উৎসব। এটি পালিত হয় আসাম, মণিপুর এবং নাগাল্যান্ড রাজ্যে। রোঙ্গমেই নাগা/কাবুই উপজাতির আদিবাসী বর্ষপঞ্জি জুড়ে পালন করা অনেক উৎসবের মধ্যে এটি সবচেয়ে বড় উৎসব।
গান-নগাই হল 'গান' (শুষ্ক বা শীতের মরসুম) এর 'নগাই' (উৎসব) এবং এটি চাকান গান-নগাই বা শীত ঋতুর উৎসব নামেও পরিচিত। এটি জীবিত ও মৃতের সংমিশ্রণের এক ধরনের উৎসব।
এটি ফসল কাটার পরবর্তী একটি উৎসবও বটে। এটি প্রধানত পৌপেই চাপ্রিয়াক ধর্মের অনুসারী জেলিয়াঙ্গরঙ্গ এবং হেরাকা আদিবাসীরাই পালন করে থাকে (টিঙ্গকাও রাগওয়াঙ্গ চাপ্রিয়াক এবং অন্যান্য সম্প্রদায় সহ)।
পাঁচ বা সাত দিন ধরে উদযাপিত, গান-নগাই উৎসবটিতে বিভিন্ন আচার এবং অনুষ্ঠান পালন করা হয়। উৎসবের সবচেয়ে তাৎপর্যপূর্ণ অংশ হল পরমেশ্বর ভগবান "টিঙ্গকাও রাগওয়াঙ্গ" এর উপাসনা করা। এই উৎসবের সময় তারা একটি ভাল বছর কাটিয়ে আসার জন্য ঈশ্বরকে ধন্যবাদ জানায় এবং একটি ভাল এবং সুখী নতুন বছরের জন্য প্রার্থনা করে।
এটি এমন একটি উৎসব যেখানে পূর্ববর্তী বছরে যারা মারা গিয়েছিল তাদের একটি আনুষ্ঠানিক বিদায় দেওয়া হয় বা রওনা করানো হয়; তাদের সমাধিগুলি সাজানো হয়; নৃত্য পরিবেশিত হয় এবং মৃতদের সম্মানে একটি ভোজ অনুষ্ঠিত হয়। এই কারণে এই উৎসবটিকে কখনও কখনও মৃত এবং জীবিতদের উৎসব হিসাবেও পরিচয় দেওয়া হয়।
এই উৎসবের শুরুতে গ্রামের প্রধান যে আছে সে শুকনো কাঠের টুকরোর নীচে রাখা বাঁশের গজ দিয়ে বাঁশের কাণ্ড ঘষে একটি 'নতুন আগুন' তৈরি করে। এই শিখা তারপর গ্রামের সমস্ত বাড়িতে তাদের অগ্নিকুণ্ড জ্বালানোর জন্য বিতরণ করা হয়। এই প্রথাটি নতুন এবং তাজা জীবনের প্রতীক। আগুন তৈরির এই ঐতিহ্যগত পদ্ধতিটিকে "মহাই ল্যাপমেই" বলা হয়, যার অর্থ পবিত্র আগুনের নিষ্কাশন।
গান-নগাই ঐতিহ্যগতভাবে রোঙ্গমেই নাগা উপজাতির আদিবাসী বর্ষপঞ্জির "গান-বু" মাসে পালিত হয় যা সাধারণত গ্রেগরীয় বর্ষপঞ্জির নভেম্বর বা ডিসেম্বরে মাসে পড়ে। তাই, সেই অনুযায়ী, আসামে গান-নগাই পালিত হয় আদিবাসী রোঙ্গমেই নাগা বর্ষপঞ্জি ব্যবহার করে নির্ধারিত তারিখ অনুসারে। উল্লিখিত উৎসবটি আসামে সীমাবদ্ধ ছুটির মর্যাদা পেয়েছে। ভারতের মণিপুর রাজ্যে, গান-নগাই পালিত হয় মীতেই মণিপুরী বর্ষপঞ্জির মণিপুরী মাস "ওয়াকচিঙ্গ" এর ১৩ তম দিনে। উৎসবটি মণিপুরে রাজ্য সরকারের ছুটির দিন।
বকছা

বকছা হল ২০০৭ সালের শেরিং ওয়াংগেলের চলচ্চিত্র। এটি ভুটানে নির্মিত প্রথম হরর ফিল্ম, যেখানে বেশিরভাগ সিনেমাই মিউজিক্যাল যা একটি কাল্পনিক নিখুঁত সমাজকে চিত্রিত করে। চলচ্চিত্রের বেশিরভাগ অভিনেতা পেশাদার অভিনেতা নন তবে স্থানীয়ভাবে ভাড়া করা হয়েছে; চলচ্চিত্রের কয়েকজন পেশাদার অভিনেতাদের মধ্যে অন্যতম প্রধান অভিনেত্রী রিনজিন চোডেন।
বোয়েদরা

বোয়েদরা (জংখা ভাষা: བོདསྒྲ་; ওয়াইলি:"bod-sgra"; "তিব্বতি সঙ্গীত"; এছাড়াও বোদ্রা বানান) হল ভুটানি সঙ্গীতের একটি ঐতিহ্যবাহী ধারা। বোয়েদরা, যা তিব্বতি লোকসংগীত দ্বারা প্রভাবিত, ভুটানের দুটি প্রধান লোকগানের শৈলীর একটি, অন্যটি হল ঝুংদ্রা, যা ১৭ শতকে বিকশিত হয়েছিল।
জেলিয়াঙ্গরঙ্গ

জেলিয়াঙ্গরঙ্গ হল ভারতের আসাম, মণিপুর এবং নাগাল্যান্ডেরএই তিনটি রাজ্যের সংযোগস্থলে বসবাসকারী প্রধান আদিবাসী নাগা সম্প্রদায়গুলির মধ্যে একটি। তারা 'নগুইবা'র বংশধর। "জেলিয়াঙ্গরঙ্গ" শব্দটি জেমে, লিয়াঙ্গমাই এবং রোঙ্গমেই নাগা উপজাতিকে একত্রে বোঝায়। আগে, এই শব্দটি দিয়ে ইনপুই উপজাতিকেও বোঝাত। মাকুইলঙ্গদীর (মাখেল) হোইয়ের বংশধরেরা বিভক্ত হয়ে গিয়ে তিনটি রাজনৈতিক সত্তার প্রান্তস্থ উপশিষ্ট হয়ে গিয়েছিল - সেগুলি হল মণিপুর, নাগা পাহাড় (নাগাল্যান্ড) এবং আসামের ডিমা হাসাও (উত্তর কাছাড়)। জেলিয়াঙ্গরঙ্গকে একটি জাতিগত-সাংস্কৃতিক সত্তা হিসাবে শ্রেণীবদ্ধ করা যেতে পারে। জেলিয়াঙ্গরঙ্গ বৃহত্তর দক্ষিণ মঙ্গোলয়েড জনসংখ্যার অন্তর্গত এবং তাদের ভাষা চীনা-তিব্বতীয় ভাষা পরিবারের অন্তর্গত।
জাতিগত নাম 'জেলিয়াঙ্গরঙ্গ' ৩টি শব্দ জে-লিয়াঙ্গ-রঙ্গ থেকে উদ্ভূত হয়েছে। জে এসেছে জেমে থেকে, লিয়াঙ্গ এসেছে লিয়াঙ্গমাই থেকে এবং রঙ্গ এসেছে রোঙ্গমেই থেকে। এটি তিনটি শব্দ স্বজাতীয় উপজাতির পদাঙ্ক অনুসরণ করে এসেছে। তিনটি উপজাতি হল "জেমে" (উষ্ণতার বাসিন্দা) বা "মেজাহমে" (নিম্ন অঞ্চল), "লিয়াঙ্গমাই" (উত্তরের পুরুষ) আদি উত্তরবাসী; অন্যদিকে "রোঙ্গমেই" (দক্ষিণে বসতি স্থাপন কারী) এবং অবশেষে ইনপুই (পুইমেই) শব্দটি। "জেলিয়াঙ্গরঙ্গ" শব্দটি প্রথম ১৯৪৭ সালের ১৫ই ফেব্রুয়ারি কেইশামথঙ্গ ইম্ফলে তৈরি হয়েছিল। জেলিয়াঙ্গরঙ্গ পরিভাষাটি ভারতের স্বাধীনতার পরে সংহতি আন্দোলনের সাথে সামঞ্জস্য রেখে তৈরি করা হয়েছিল।
ভারতের ২০১১ সালের আদমশুমারি তথ্য অনুসারে আসাম, মণিপুর এবং নাগাল্যান্ড মিলিয়ে জেলিয়াঙ্গরঙ্গের জনসংখ্যা প্রায় ৩.৭ লক্ষ বলে অনুমান করা হয়। নাগাল্যান্ড রাজ্যে; জেমে এবং লিয়াঙ্গমাই এর সংখ্যা প্রায় ৭৪,৮৭৭। যেখানে, মণিপুরে এটি প্রায় ৬৬,১৫৮। অর্থাৎ মণিপুরে রোঙ্গমেইয়ের সংখ্যা ১৭০,৯০৮। জেমে, লিয়াঙ্গমাই এবং রোঙ্গমেই আসামের ডিমা হাসাও অঞ্চলে এবং আসামের অন্যান্য অংশেও বসতি স্থাপন করেছিল যাদের সংখ্যা ২০ থেকে ৩০ হাজারের মধ্যে রয়েছে।
জেলিয়াঙ্গরঙ্গ পরম ঈশ্বর হাইপো টিঙ্গকাও রাগওয়াঙ্গ বা টিঙ্গওয়াঙ্গ (জেমে এবং লিয়াঙ্গমাইদের কাছে) এবং অন্যান্য সিলভান ঈশ্বরের উপাসনা করে। কিন্তু ১৯৬০ এর দশকে তাদের বেশিরভাগই খ্রিস্টান ধর্মে ধর্মান্তরিত হয়েছিল।
জেলিয়াঙ্গরঙ্গরা প্রাচীনকাল থেকেই তাদের জমির বর্তমান অবস্থানে বসবাস করে আসছে। এটি প্রায় ১২,০০০ কিমি এর একটি নিবিড় ভৌগোলিক বিন্যাস। এটি অবস্থিত আসামের উত্তর কাছাড় পাহাড়ে ৯৩ ডিগ্রি পূর্ব এবং ৯৪ ডিগ্রি পূর্ব দ্রাঘিমাংশ এবং ৯৪.৪০ ডিগ্রি এবং ২৪ ডিগ্রি উত্তর অক্ষাংশে; এর বিস্তৃতি নাগাল্যান্ডের পেরেন জেলা; তামেঙ্গলঙ্গ জেলা, সেনাপতি জেলা, চুরাচানপুর জেলার কাঙ্গভাই মহকুমা, ইম্ফল জেলার জিরিবাম মহকুমা, ইম্ফল উপত্যকা এবং কাছাড় জেলা সহ মণিপুরের বিভিন্ন গ্রাম এবং এর সংলগ্ন ঢাল জুড়ে। আগে মণিপুরে ছিল মাত্র ৯টি জেলা কিন্তু প্রশাসনিক পরিবর্তনের কারণে, এখানে কামজঙ্গ, কাকচিঙ্গ, ননি, কাঙ্গপোকপি, টেঙ্গনোপাল, ফেরজাল এবং জিরিবাম নামে ৭টি নতুন জেলা গঠিত হয়েছে।
লিঙ্গম

লিঙ্গম (জংখা:, ) ভুটানের আদিবাসীদের একটি বাঁশের বাঁশি। লিঙ্গম, ড্রামাইন (লুট) এবং চিওয়াং (বেহালা) ঐতিহ্যবাহী ভুটানি লোকসংগীতের মৌলিক যন্ত্রের তালিকার অন্তর্ভুক্ত। 
লিঙ্গমের দুটি প্রকার রয়েছে: "ডং লিঙ্গম" ( ), যা সামনে-প্রস্ফুটিত; এবং "জুর লিঙ্গম" (, ), যা পার্শ্ব-প্রস্ফুটিত।
সামতেলিং প্রাসাদ

সামতেলিং প্রাসাদ (বা রয়্যাল কটেজ) হল বর্তমান ভুটানের রাজার রাজকীয় বাসভবন। পূর্বে, রাজারা ডেচেনচলিং প্রাসাদে বাস করতেন, যা এখনও অফিসিয়াল ব্যবসার জন্য ব্যবহৃত হয়।
বোধগম্য তাপ

কোন বস্তু বা তাপগতীয় সিস্টেম এ যে তাপের আদান-প্রদান হলে তার তাপমাত্রা পরিবর্তিত হয় এবং তার সাথে উক্ত সিস্টেমের কিছু দৃশ্যমান বৈশিষ্ট্যেরও পরিবর্তন হতে পারে তাকে বোধগম্য তাপ বলে। কিন্তু এক্ষত্রে সিস্টেমের আয়তন, চাপের মত নির্দিষ্ট কিছু দৃশ্যমান বৈশিষ্ট্য অপরিবর্তনীয়ও থাকতে পারে
বোধগম্য তাপ আসলে সুপ্ত তাপ এর বিপরীত একটি রাশি। সুপ্ত তাপ হল সেই তাপ যার আদান প্রদান ঘটলে সিস্টেমের তাপমাত্রার কোন পরিবর্তন হয় না, অর্থাৎ এটির উপস্থিতি বোঝা যায় না বা এটি সিস্টেমে সুপ্তাবস্থায় থাকে। উদাহরণস্বরূপ, কোন পদার্থের দশা পরিবর্তনের সময় যেমন বরফ গলনের সময় বরফ ও তরলের সিস্টেমের তাপমাত্রা সমস্ত বরফ গলে যাওয়া অবধি স্থির থাকে। 'সুপ্ততাপ' এবং 'বোধগম্যতাপ' আসলে পারস্পরিক সম্পর্কযুক্ত।
কোন একটি তাপগতীয় প্রক্রিয়াধীন কোন বস্তুর আপেক্ষিক তাপ ("c"), তাপমাত্রার পরিবর্তন(formula_1) ও তার ভর("m") এর গুণফলই হবে উক্ত প্রক্রিয়ার বোধগম্য তাপ। অর্থাৎ:
"বোধগম্য তাপ" এবং "সুপ্ত তাপ" শক্তির কোনও বিশেষ রূপ নয়।বরং এরা কোন বস্তু বা তাপগতীয় সিস্টেমের ওপর এদের ওপর কী প্রভাব পড়ে সেটা বিবেচনায় নিয়ে কোন বস্তু বা তাপগতীয় সিস্টেমে তাপের বিনিময় ব্যাখ্যা করে।
আদি বিজ্ঞানীরা যারা তাপগতিবিদ্যার ধারণা প্রবর্তন করেছিলেন, তাঁদের লেখায় ক্যালোরিমিতিতে বোধগম্য তাপের তাৎপর্য স্পষ্ট ছিল। জেমস প্রেসকট জুল ১৮৪৭ সালে বোধগম্য তাপকে এমন একটি শক্তি হিসাবে ব্যাখ্যা করেছিলেন যা থার্মোমিটারের মাধ্যমে পরিমাপ করা যায়।
প্রকৃতিতে বিভিন্ন ক্ষেত্রে শক্তি পরিবহনের সময় বোধগম্য তাপ ও সুপ্ত তাপ উভয়ই লক্ষ্য করা যায়। সুপ্ততাপ মূলতঃ দশা পরিবর্তনের সাথে সম্পর্কিত, ধ্রুব তাপমাত্রায় এই তাপ পরিমাপ করতে হয়। বিশেষত প্রকৃতিতে জলীয় বাষ্পের দশা পরিবর্তনের সময়, বেশিরভাগ ক্ষেত্রে যখন বাষ্পীকরণ এবং ঘনীভবন হয়, তখন সুপ্ততাপ কাজ করে। অপরদিকে বোধগম্য তাপ সরাসরি প্রকৃতির তাপমাত্রা পরিবর্তন করে ফেলে।
আবহাওয়াবিদ্যায়, 'বোধগম্য তাপ প্রবাহ(ফ্লাক্স)' শব্দটির অর্থ ভপৃষ্ঠ থেকে বায়ুমণ্ডলে পরিবহন প্রক্রিয়ায় যে পরিমাণ তাপের প্রবাহ(ফ্লাক্স) ঘটে তার পরিমাণ। এটি পৃথিবীর পৃষ্ঠের শক্তির চাহিদার যোগান দেয়ার জন্য একটি গুরুত্বপূর্ণ উৎস। বোধগম্য তাপ প্রবাহ সাধারণত এডি কোভ্যারিয়েন্স পদ্ধতিতে পরিমাপ করা হয়।
বোধগম্য তাপ সাধারণত কোন বস্তুর অভ্যন্তরীণ শক্তিকে বৃদ্ধি করে। এর ফলে বস্তুটির অণু-পরমাণুগুলোও অধিক গতিশীল হয়। ফলে সামগ্রিকভাবে বস্তুটির তাপমাত্রা বৃদ্ধি পায়।
5.Thermodynamics An Engineering Approach, by Yunus A. Cengel and Michael Boles.
কয়েল স্প্রিং

কয়েল স্প্রিং এমন একটি যন্ত্র যা সাধারণত শক্তি সঞ্চয় করে এবং পরবর্তীকালে এই শক্তি ব্যবহার করার জন্য, আকস্মিক আঘাত সহ্য করার জন্য, বা বিভিন্ন তলের মধ্যে বলের সামঞ্জস্য রাখার জন্য ব্যবহৃত হয়। কোন স্থিতিস্থাপক বস্তুকে পেঁচিয়ে (হেলিক্স) এগুলো তৈরী করা হয়। স্প্রিং ভারমুক্ত হলে এটি তার স্বাভাবিক দৈর্ঘ্যে ফিরে আসে।
কয়েল স্প্রিঙে টানবল(Tension) বা সংকোচন বল(compression) প্রয়োগ করলে এটিতে মোচড়(Torsion) সৃষ্টি হয়। স্প্রিং এর বৈশিষ্ট্যগুলি তাই ইয়ং গুণাঙ্ক(Young's Modulus) নয় , বরং মোচড় গুনাঙ্কের(shear modulus) ওপর নির্ভর করে।
একটি কয়েল স্প্রিঙ্ককে টরসন স্প্রিং হিসেবেও ব্যবহার করা যেতে পারে। সেক্ষেত্রে পুরো স্প্রিংটিকে এর পেঁচানো অক্ষের( helical axis.) সাপেক্ষে মোচড় দেয়া হয়। স্প্রিং টি তে এর ফলে বেন্ডিং মোমেন্ট তৈরী, হয় যার কারণে স্প্রিংটির হেলিকাল ব্যাসার্ধ(helical radius) হ্রাস অথবা বৃদ্ধি পেতে পারে। সাধারণত স্প্রিংটির উপাদানের ইয়ং এর গুণাঙ্কের ওপর স্প্রিং এর বৈশিষ্ট্য নির্ভর করে।
ধাতব কয়েল স্প্রিংগুলি একটি ছাঁচের চারপাশে তার পেঁচিয়ে তৈরি করা হয় -একটি সিলিন্ডার ব্যবহার করে বেনলাকার কয়েল স্প্রিং তৈরি করা হয়।
যানবাহনের জন্য ব্যবহৃত কয়েল স্প্রিংগুলো সাধারণত শক্ত ইস্পাত দিয়ে তৈরি করা হয়। স্প্রিং এর তারকে প্রথমে উত্তপ্ত করা হয় যাতে এর আকার সহজেই পরিবর্তন করা যায়। এরপর অটো-কয়েলার নামক একটি মেশিনের মাধ্যমে স্প্রিংকে নির্দিষ্ট আকার দেওয়া হয়। তারপরে এটিকে একটি লেদ মেশিনে নিয়ে যাওয়া হয় যেখানে আগে থেকেই স্প্রিংটির কাঙ্ক্ষিত আকারের একটি ধাতব রড থাকে। মেশিনটির মাধ্যমে স্প্রিং এর তারটিকে ঘূর্ণায়মান রডের দিকে ধাবিত করা হয় এবং একইসাথে তারটিকে রডের সাথে আড়াআড়িভাবে ঠেলে দেয়া হয় যাতে একাধিক কয়েল তৈরী করা যায়। তারপরে স্প্রিংটিকে মেশিন থেকে বের করে আনা হয় এবং শীতল হওয়ার জন্য এটিকে তেল এর মধ্যে রেখে দেয়া হয়। এরপর টেম্পারিং করা হয় যেন স্প্রিংটি কখনো শীতল হলে ভঙ্গুর না হয়ে যায়। লেদ মেশিনের রডের আকার ও উপাদান দ্বারা আমরা কয়েলের আকার এবং সক্ষমতা(strength) নিয়ন্ত্রণ করতে পারি। স্প্রিং কোন নির্দিষ্ট ধর্ম যেমন স্টিফনেস, ড্যাম্পিং(dampening) এবং সক্ষমতা( strength) এসব অর্জনের জন্য বিভিন্ন সংকর ধাতু(alloys) ব্যবহার করা হয়।
1 ইঞ্চি সংকুচিত হওয়া পর্যন্ত কোনও কয়েল স্প্রিঙের ধারণক্ষমতাকে স্প্রিং রেট বলা হয়।স্প্রিং রেট সাধারণত উৎপাদন প্রক্রিয়া দ্বারা নির্দিষ্ট করা হয়। যদি কোনও স্প্রিঙের স্প্রিং রেট ১০০ হয় তবে স্প্রিঙের ১ ইঞ্চি সঙ্কোচন করতে ১০০ পাউন্ড বল প্রয়োজন হবে। 
কয়েল স্প্রিঙের প্রকারভেদঃ
কয়েল স্প্রিং এর অনেক প্রয়োগ রয়েছে; উল্লেখযোগ্যগুলির মধ্যে রয়েছে:
কোনও প্রদত্ত উপাদান, তারের ব্যাস এবং কয়েল ব্যাসের টেনশন এবং এক্সটেনশন কয়েল স্প্রিংসগুলি সম্পূর্ণরূপে লোড হওয়ার পরে একই শক্তি প্রয়োগ করে; কয়েলের সংখ্যা বৃদ্ধির মাধ্যমে(সমানুপাতিকভাবে) স্প্রিঙের মুক্ত দৈর্ঘ্য এবং সঙ্কোচন/প্রসারণ দৈর্ঘ্য বৃদ্ধি পায় ।
কয়েল স্প্রিং এর স্বাভাবিক অবস্থা থেকে বিচ্যুতির জন্য মূলত মোচড় দায়ী। তবে সোজা ও বক্র পথের স্প্রিং এর জন্য বিচ্যুতির পরিমাণ ভিন্ন ভিন্ন হয়। এই পার্থক্যটি ওয়াহল সশোধন নামক একটি নিয়ম দ্বারা ঠিক করে নেয়া হয়। বিজ্ঞানী আর.এ.এম. ওয়াহল এই সূত্রটি বের করেছিলেন বলে তার নামানুসারে সূত্রটির নাম দেয়া হয়েছে।
2.Strength Of Materials by Andrew Pytel and Ferdinand L. Singer
সঞ্চারিত ইলেকট্রন

রসায়নে, কোন অণু, আয়ন বা কঠিন ধাতুর ডিলোকালাইজড ইলেকট্রন হল সেই ইলেকট্রন, যা একটি একক পরমাণু বা একটি মাত্র সমযোজী বন্ধনের সাথে যুক্ত নয়।। ডিলোকালাইজেশন শব্দটি সাধারণ/ অবিশেষায়িত শব্দ এবং বিভিন্ন ক্ষেত্রে এর একটু ভিন্ন অর্থ থাকতে পারে।
বেনজিনের সরল এরোম্যাটিক রিং -এ C রিংয়ের উপরে ছয়টি পাই ইলেক্ট্রন সঞ্চারিত হয় যা প্রায়শই একটি বৃত্ত দ্বারা নির্দেশিত হয়। ছয়টি কার্বন-কার্বন বন্ডের সমতুল্য হওয়া ইলেক্ট্রনগুলির বিভাজনযুক্ত হওয়ার একটি ইঙ্গিত; এক্ষেত্রে কাঠামোতে দ্বি বন্ধনগুলি বিচ্ছিন্ন করে একক বন্ধনে রাখলে, একইভাবে বন্ডটি দীর্ঘতর এবং সংক্ষিপ্ত দৈর্ঘ্যের বিকল্প হতে পারে। ভ্যালেন্স বন্ড তত্ত্বে , বেনজিনের স্বীকৃত অনুরণন কাঠামো দ্বারা প্রতিনিধিত্ব করা হয়।
শক্ত ধাতব কাঠামোর মধ্যেও সঞ্চারিত ইলেকট্রন বিদ্যমান। ধাতব কাঠামোতে সঞ্চারিত ইলেক্ট্রনের একটি "সমুদ্র" তে প্রান্তিক ধনাত্মক আয়ন থাকে। এর অর্থ হ'ল ইলেক্ট্রনগুলি পুরো কাঠামো জুড়ে চলাচল করতে পারে, এবং পরিবাহি বৈশিষ্ট্য প্রদর্শন করে।
হীরাতে প্রতিটি কার্বন পরমাণু চারটি বহিরাগত ইলেকট্রনের সাথে সমযোজী বন্ধনে 'সঞ্চারিত' হয়। ইলেকট্রনের চলাচল সীমিত এবং হীরাতে বৈদ্যুতিক প্রবাহ পরিচালনা করে না। গ্রাফাইটে, প্রতিটি কার্বন পরমাণু তার তলের আরও তিনটি কার্বন পরমাণুর সাথে সমযোজী বন্ধনে আবদ্ধ হয় তার 4 বহিরাগত শক্তি স্তরের ইলেকট্রনগুলির মধ্যে কেবল 3 টি ব্যবহার করে। প্রতিটি কার্বন পরমাণু একটি ডিজোকালাইজড বা সঞ্চারণ সিস্টেমে একটি ইলেকট্রন দিয়ে অবদান রাখে যা রাসায়নিক বন্ধনেরও অংশ বলা চলে। সঞ্চারিত ইলেকট্রনগুলি পুরো তল জুড়ে চলাচল করতে পারে। এই কারণে, গ্রাফাইট কার্বন পরমাণুর তলের সাথে ইলেকট্রন আদান-প্রদান করে, ফলে বিদ্যুৎ প্রবাহিত হয়, তবে তা কখনোই তলের সমকোণেপ্রবাহিত হয় না।
আদর্শ কোয়ান্টাম রসায়নের এব ইনিশিও পদ্ধতিগুলো ডিলোক্যালাইজড বা সঞ্চারিত অরবিটাল বা কক্ষপথ এ বিশ্বাসী বলা যায়। কারণ সাধারণভাবে সঞ্চারিত কক্ষপথগুলো পুরো অণুতে প্রসারিত হয় এবং অণুর প্রতিসাম্য ধারণ করে। সঞ্চারিত কক্ষপথগুলি যথোপযুক্ত একক রূপান্তর দ্বারা প্রদত্ত সঞ্চারিত কক্ষপথের রৈখিক সংমিশ্রণ হিসাবে পাওয়া যেতে পারে।
উদাহরণস্বরূপ মিথেন অণুতে, অ্যাব ইনিশিও গণনাতে দেখা যায়, চারটি আণবিক কক্ষপথে পাঁচটি পরমাণুর মধ্যেই ইলেক্ট্রনকে সমানভাবে ভাগ করে দেয়ার মত বন্ধন বৈশিষ্ট্য পরিলক্ষিত হয়। এখানে দুটি কক্ষপথ স্তর রয়েছেঃ কার্বনের 2s কক্ষপথ থেকে একটি বন্ধন অণু কক্ষপথ তৈরি হয় আর অন্যদিকে কার্বনেরই 2p ্কক্ষপথের প্রতিটি উপ-কক্ষপথ থেকে ত্রিবন্ধন বিশিষ্ট আণবিক কক্ষপথ বিকৃত হয়। ভ্যালেন্স বন্ড তত্ত্বের প্রতিটি স্বতন্ত্র বন্ধনের সাথে সম্পর্কিত সঞ্চারিত sp কক্ষপথ চারটি আণবিক কক্ষপথের একটি রৈখিক সংমিশ্রণ থেকে পাওয়া যায়।
হাতুনিয়ে মাদ্রাসা

হাটুনিয়ে মাদ্রাসা ( ) তুরস্কের কারামান প্রদেশের কারামান শহরে অবস্থিত একটি ঐতিহাসিক মাদ্রাসা। মাদ্রাসাটি ১৪ শতকে নির্মিত হয়। টোকাতের হাটুনিয়ে কলিয়িয়েসি নামের এক মহিলার নামে মাদ্রাসাটির নামকরণ করা হয়।
উসমানীয় সুলতান প্রথম মুরাদের কন্যা সুলতান হাতুন ও কারামানের আলাতটিন আলীর স্ত্রীর নির্দেশে ১৩৮২ সালে মাদ্রাসাটি নির্মাণ করা হয়। ভবনের প্রাপ্ত শিলালিপি অনুসারে মাদ্রাসাটির স্থপতি হোদজা আহমেদ (নুমানের পুত্র)।
ভবনটি কারামানের আশেপাশের কাটা পাথর এবং প্রধান প্রবেশপথটি মার্বেল থেকে দিয়ে তৈরি করা হয়েছে।
পিচ

আড়ু বা সতালু ("Prunus persica") তারিম বেসিন এবং কুনলুন পর্বতমালার উত্তর ঢালু অঞ্চলের মধ্যবর্তী উত্তর-পশ্চিম চীনা অঞ্চলের একটি পাতলা গাছ, যা এখানে প্রথম চাষ করা হয়েছিল। এর জন্মস্থান উত্তর চীন হিসাবে বিবেচিত হয়। পিচ ফলটি শীতপ্রধান এলাকায় ভালো জন্মে। ইংরেজি নাম Peach, এই নামেই এদেশেও পরিচিত হয়ে উঠেছে। পিচ গাছ মাঝারি আকারের বৃক্ষ, পাতা অনেকটা ডালিম পাতার মতো দেখতে। পাতার গোড়ায় অনেক ছোট ছোট পাতা থাকে। ফুলের রঙ লাল বা গোলাপি। ফল দেখতে ডিম্বাকার তবে মুখটা আমের মতো বাকানো ও সুচালো। কাঁচা ফলের রঙ সবুজ পাকলে হালকা হলুদের ওপর লাল আভা সৃষ্টি হয়। কাঁচা ফল শক্ত, খোসা খসখসে। কিন্তু পাকলে নরম হয়ে যায় ও টিপ দিলে সহজে ভেঙে যায়। পাকা ফলের রসালো শাঁস হালকা হলুদ ও ভেতরের দিকে লাল, শাঁসের স্বাদ টক। ফলের মধ্যে খয়েরি রঙের একটা শক্ত বিচি থাকে। পিচ ফল পাকে মে - জুন মাসে। পিচ ফল এক কেজি ফল থেকে প্রায় ৪৭০ ক্যালরি শক্তি পাওয়া যায়। সাভার, গাজীপুর, সৈদয়পুর, নীলফামারী, দিনাজপুর, চট্টগ্রাম ইত্যাদি এলাকায় বেশ কিছু পীচ ফলের গাছ চোখে পড়ে।দেশের বিভিন্ন স্থানে পিচ ফল নিয়ে গবেষণা শুরু হয়েছে।
এই ফলগুলিতে কুইনিক, টারটারিক, সাইট্রিক এবং ম্যালিক সহ ভিটামিন, চিনি, প্যাকটিন এবং জৈব অ্যাসিডগুলির পরিমাণ বেশি। প্যাকটিনস এবং অ্যান্টিঅক্সিড্যান্টগুলি শরীরকে বার্ধক্য থেকে রক্ষা করে। বি ভিটামিনগুলির উচ্চ উপাদান, এ, পিপি, কে, সি, ই, পটাশিয়াম, ম্যাগনেসিয়াম, আয়রন, , ক্যালসিয়াম, ফ্লোরিন, ম্যাঙ্গানিজ, সেলেনিয়াম, ফসফরাস সহ খনিজগুলির মোটামুটি বড় তালিকা অ্যালুমিনিয়াম, সালফার রক্তাল্পতা সহ বিভিন্ন রোগ প্রতিরোধে অবদান রাখে। চিকিৎসকরা রক্তাল্পতা এবং কার্ডিয়াক অ্যারিথমিয়াস, গ্যাস্ট্রোইনটেস্টাইনাল রোগগুলি, নিউরোডার্মাটাইটিস, হাঁপানি, ফ্লু এবং আরও অনেক রোগের জন্য পিচের রস লিখে দেন। পিচ ফলের মধ্যে থাকা আয়োডিন থাইরয়েড গ্রন্থিকে স্বাভাবিক করতে সহায়তা করে যা দেহের প্রতিরোধ ব্যবস্থা জন্য দায়ী।এছাড়াও পিচ এর বহুবিধ ঔষধি ব্যাবহার লক্ষ্য করা যায়। পিচ তেল বীজ থেকে প্রাপ্ত হয়, যা প্রসাধনী এবং ওষুধ তৈরিতে ব্যবহৃত হয়।
ইন্টারস্টেট ৬৮

ইন্টারস্টেট ৬৮ (আই-৬৮) ১১২.৯ মাইল (১৮১.৭ কিমি) দীর্ঘ মার্কিন যুক্তরাষ্ট্রের পশ্চিম ভার্জিনিয়া ও মেরিল্যান্ড রাজ্যের আন্তঃরাজ্য মহাসড়ক। এটি পশ্চিম ভার্জিনিয়ার মর্গানটাউনে আই- ৭৯ ও মেরিল্যান্ডের হ্যানককে আই-৭০ এর সাথে সংযুক্ত। এছাড়াও আই-৬৮ হল অ্যাপাল্যাচিয়ান ডেভলপমেন্ট হাইওয়ে সিস্টেমের করিডোর ই। এটি ১৯৬৫ সাল থেকে ১৯৯১ সাল পর্যন্ত ফ্রিওয়ের নির্মাণকাজ শেষ হওয়ার আগ পর্যন্ত মার্কিন রুট ৪৮ (ইউএস ৪৮) হিসাবে মনোনীত হয়। কীজা শৈলশিরা ও হ্যানককের সমান্তরাল মহাসড়কটি মেরিল্যান্ডে জাতীয় ফ্রিওয়ে হিসাবে পরিচিত। ফ্রিওয়েটি মূলত গ্রামীণ অঞ্চলসমূহের মধ্যে বিস্তৃত এবং পথে অসংখ্য পর্বত শৈলশিরাকে অতিক্রম করে। সিডিলিং হিলের একটি সড়ক কাটা পাহাড়ের ভূতাত্ত্বিক বৈশিষ্ট্যসমূহ উন্মোচিত করে এবং এটি পর্যটকদের আকর্ষণে পরিণত হয়।
আই-৬৮ এর নির্মাণ কাজ ১৯৬৫ সালে শুরু হয় এবং ২৫ বছরেরও বেশি সময় ধরে অব্যাহত থাকা নির্মাণ কাজ ১৯৯১ সালের ২ই আগস্ট সমাপ্ত হয়। সড়কটির নির্মাণাধীন অবস্থায়, ভবিষ্যদ্বাণী করা হয়, যে আই-৬৮ দ্বারা যুক্ত পাঁচটি কাউন্টির জন্য করিডোর বরাবর অর্থনৈতিক অবস্থার উন্নতি ঘটবে। কাউন্টি ৫ টি হল মেরিল্যান্ডের অ্যালেগেনি, গ্যারেট ও ওয়াশিংটন এবং পশ্চিম ভার্জিনিয়ার প্রেস্টন ও মনোঙ্গালিয়া। মহাসড়কের দ্বারা সংযুক্ত দুটি বৃহত্তম শহর হল পশ্চিম ভার্জিনিয়ার মরগানটাউন ও মেরিল্যান্ডের কম্বারল্যান্ড। যদিও ফ্রিওয়েটি কোনও বৃহৎ মেট্রোপলিটন অঞ্চলে পরিষেবা পরিবেশন করে না, এটি পশ্চিম মেরিল্যান্ড ও উত্তর পশ্চিম ভার্জিনিয়ার একটি বড় পরিবহন পথ সরবরাহ করে এবং ওয়াশিংটন, ডি.সি. ও বাল্টিমোর থেকে পশ্চিম দিকের যানবাহন চলাচলের জন্য পেনসিলভেনিয়া টার্নপাইকটির বিকল্প সরবরাহ করে।
ইউএস ২১৯ ও ইউএস ২২০ যথাক্রমে গ্যারেট কাউন্টি ও কম্বারল্যান্ডে আই-৬৮ এর সাথে ওভারল্যাপ করে এবং ইউএস ৪০ কাইজার রিজ থেকে হ্যানককে ফ্রিওয়ের পূর্ব প্রান্ত পর্যন্ত ৪০ টি ওভারল্যাপ গঠন করে।
তিরুনিন্দ্রবুর

তিরুনিন্দ্রবুর দক্ষিণ ভারতের তামিলনাড়ু রাজ্যের তিরুভেলুর জেলার পুন্তমল্লী তালুকে অবস্থিত একটি আবাসিক অঞ্চল। লোকালয়টি চেন্নাই মহানগর অঞ্চলের পশ্চিম দিকের একটি লোকালয়‌। এটি চেন্নাই সেন্ট্রাল থেকে ২৯ কিলোমিটার পশ্চিমে অবস্থিত। লোকালয়ে রয়েছে তিরুনিন্দ্রবুর রেলওয়ে স্টেশন, এছাড়াও তিরুনিন্দ্রবুর হ্রদ এখানকার অন্যতম আকর্ষণ যা আশেপাশের অঞ্চলের জলের চাহিদা পূরণ করে।
২০১১ খ্রিস্টাব্দে ভারতের জনগণনা অনুসারে তিরুনিন্দ্রবুর শহরের জনসংখ্যা ছিল ৩৭,০৯৫ জন, যেখানে পুরুষ ১৮,৪০০ জন ও নারী ১৮,৬৯৫ জন অর্থাৎ প্রতি হাজার পুরুষে ১,০১৬ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ৩,৩৬৩ জন যেখানে শিশুপুত্র সংখ্যা ১,৬৮০ জন এবং শিশুকন্যা সংখ্যা ১,৬৮৩ জন। জনসংখ্যা অনুপাতে শিশু ৯.০৭ শতাংশ। শহরটির সাক্ষরতার হার ছিল ৯২.২৬ শতাংশ যেখানে পুরুষ সাক্ষরতার হার ৯৫.৯৭ শতাংশ ও নারী সাক্ষরতার হার ৮৮.৬১ শতাংশ। শহরে মোট পরিবার সংখ্যা ৯,৪২৫ টি।
বণ্ডলুর ও এন্নোরকে সংযোগকারী বহিঃস্থ চক্রপথ তিরুনিন্দ্রবুরের ওপর দিয়ে বিস্তৃত৷ চেন্নাই-তিরুভেলুর মহাসড়কও এখান দিয়ে দীর্ঘায়িত যা বর্তমানে ২০৫ নং জাতীয় সড়কের অভিধা পেয়েছে৷ এছাড়াও শহরের অন্যান্য রাস্তা সংযোগের মাধ্যমে সহজেই তাম্বরম, পুন্তমল্লী, চেন্নাই আন্তর্জাতিক বিমানবন্দর যাওয়া যায়৷ তামিলনাড়ুর রাজ্য সরকারের মহাসড়ক দপ্তর ২০১৩ খ্রীষ্টাব্দের চৌঠা অক্টোবর তারিখে চেন্নাই থেকে তিরুতণিগামী মহাসড়ককে ১৬৮ কোটি ভারতীয় মুদ্রা ব্যয়ে 6 লেন বিশিষ্ট করার সিদ্ধান্ত নিয়েছে। এই রাস্তাটিও এই লোকালয়ের ওপর দিয়ে বিস্তৃত, প্রথম পর্যায়ে সড়কটিকে চার লেন বিশিষ্ট করার কাজ এবং পরবর্তী পর্যায়ের জন্য জমি অধিগ্রহণের কাজ চলছে।
মুহাম্মদ আল জাজুলি

আবু আবদুল্লাহ মুহাম্মদ ইবনে সুলাইমান ইবনে আবু বকর আল-জাযুলি আস-সিমলালি আল হাসানি (আরবি: ابو عبدالله محمد ابن سليمان ابن ابوبكر الجزولي السّملالي الحسني ;ইংরেজি: "Abū 'Abdullah Muḥammad ibn Sulaymān ibn Abū Bakr al-Jazūli al-Simlālī al-Hasani") (মৃত্যু : ১৪৬৫), যিনি প্রায়শ ইমাম আল জাজুলি বা শায়খ জাজুলি নামে পরিচিত ছিলেন । 'জাজুলাহ'-এর বারবার উপজাতির মরোক্কান সুফি নেতা ছিলেন তিনি । "দালাইলুল খায়রাত" নামে একটি অত্যন্ত জনপ্রিয় মুসলিম প্রার্থনার বই সংকলনের জন্য তিনি সবচেয়ে বেশি পরিচিত হন। এই বইটি সাধারণত সপ্তাহের প্রতিটি দিনের জন্য ৭ টি বিভাগে বিভক্ত করা হয় যাতে একেক দিন একেকটা ভাগ পড়া যায় । আল জাজুলি মারাক্কেশ-এর সাত জন প্রসিদ্ধ বুজুর্গ সুফিদের মধ্যে একজন ছিলেন। তিনি শহরের ভিতরে তার সমাধিতে সমাধিস্থ হন।
ইমাম আল জাজুলি আটলান্টিক মহাসাগর এবং আটলাস পর্বতমালার মধ্যে অবস্থিত মরক্কোর ঐতিহাসিক সস অঞ্চলে বাস করতেন। তিনি স্থানীয়ভাবে পড়াশোনা করেন এবং তারপরে 'ফেজ'-এর মাদ্রাসা আস-সাফারিন-এ চলে যান যেখানে আজও তার ঘরটি দর্শকদের কাছে দর্শনীয় স্থান হিসেবে আছে ।
2. Vincent J. Cornell, Realm of the Saint: Power and Authority in Moroccan Sufism (Austin, TX: University of Texas Press, 1998). The second half of this book is dedicated to Muḥammad ibn Sulaymān al-Jazūlī and the history and doctrines of al-Ṭā'ifa al-Jazūliyya through the end of the sixteenth century. It is the most extensive and up-to-date study of the Jazūliyya yet available in a Western language.
তৌহিদুল ইসলাম বালক উচ্চ বিদ্যালয়

তৌহিদুল ইসলাম বালক উচ্চ বিদ্যালয় ( টিআইবিএইচএস ) ইংল্যান্ডের ল্যাঙ্কাশায়ার কাউন্টির ব্ল্যাকবার্নের বেয়ার্ডউড অবস্থিত একটি ইসলামি শিক্ষা প্রতিষ্ঠান। এটি দাতব্য সংস্থা তৌহিদুল ইসলাম ফেইথ, এডুকেশন অ্যান্ড কমিউনিটি ট্রাস্ট দ্বারা প্রতিষ্ঠিত হয়।
তৌহিদুল ইসলাম বালক উচ্চ বিদ্যালয় ১১ থেকে ১৮ বছর বয়সী ছেলেদের পাঠদান করায়। এটি শুধু ছেলেদের একটি মাধ্যমিক বিদ্যালয়।
বিদ্যালয়টি আত্ম-শৃঙ্খলা, সহানুভূতি, সমস্ত মানুষের প্রতি পারস্পরিক শ্রদ্ধার মূল্যবোধের উপর নির্মিত। বিদ্যালয়টি মুসলিমদের মৌলিক বিশ্বাস মূল্যবোধগুলি এবং ব্রিটিশ জাতীয় মূল্যবোধের উপর নির্মিত।
২০১২ সালের সেপ্টেম্বরে তৌহিদুল ইসলাম বালক উচ্চ বিদ্যালয় উদ্বোধন করা হয়। ২০১৪ সালে অফস্টেড বিদ্যালয়টিকে পরিদর্শন করে একটি "অসামান্য" বিদ্যালয় বলে উল্লেখ করে।
২০১৯ সালে বিদ্যালয়টি শ্যাডসওয়ার্থ থেকে সুমনার সড়কে স্থানান্তরিত হয়।
গ্রেনাডায় ইসলাম

  
গ্রেনাডায় পাঁচ শতাধিক মুসলিম রয়েছেন। এরা মোট জনসংখ্যার ০.৭৫%। 
গ্রেনাডায় দুটি মসজিদ রয়েছে। গ্রেনাডার মুসলমানদের ত্রিনিদাদএর মুসলমানদের সাথে নিবিড় সম্পর্ক রয়েছে।
প্রেস্টন মুসলিম গার্লস হাই স্কুল

প্রেস্টন মুসলিম গার্লস হাই স্কুল ইংল্যান্ডের ল্যাঙ্কাশায়ারের ইংলিশ কাউন্টির প্রেস্টনের ডিপডেল এলাকায় অবস্থিত একটি মাধ্যমিক বিদ্যালয়।
১৯৮৯ সালে মেয়েদের জন্য একটি স্বতন্ত্র ইসলামি স্কুল হিসাবে প্রতিষ্ঠিত হয়েছিল। এটি ডিপডেল মিল স্ট্রিটের একটি মাদ্রাসায় অবস্থিত। ২০১১ সালে এটি একটি স্বেচ্ছাসেবী স্কুল এবং প্রেস্টন সিটি কাউন্সিল দ্বারা পরিচালিত রাষ্ট্রীয় অর্থায়নে পরিচালিত খাতের একটি অংশ হয়ে ওঠে।
প্রেস্টন মুসলিম গার্লস হাই স্কুল শিক্ষার্থীদের জন্য জিসিএসই এবং বিটিইসি শিক্ষা কার্যক্রম পরিচালনা করে। স্কুলের মেয়েদেরও ডিউক অফ এডিনবার্গের অ্যাওয়ার্ড অনুষ্ঠানে অংশগ্রহণ করার সুযোগ আছে।
ত্রিনিদাদ ও টোবাগোতে ইসলাম

ত্রিনিদাদ ও টোবাগোর জনসংখ্যার ৫ শতাংশ মুসলিমদের নিয়ে গঠিত। বেশিরভাগ লোক ত্রিনিদাদে বাস করে তবে টোবাগোতেও মুষ্টিমেয় লোক রয়েছে।
আফ্রিকা থেকে উপনিবেশবাদীদের দ্বারা ক্রীতদাস হিসাবে আনা প্রথম আগত মুসলমানরা এদেশে এসেছিল। দ্বিতীয় দলটি ১৮১৬ সালে আফ্রিকার বংশোদ্ভূত ঔপনিবেশিক মেরিনস কর্পসের অংশ হিসাবে এসেছিল এবং ১৮১৫ সালে যুদ্ধে জর্জিয়াতে ১৮১২ সালের যুদ্ধের সময় নিয়োগ পেয়েছিল, তাদের বেশিরভাগই প্রিন্সেস টাউনের কাছে কোম্পানির গ্রামে পঞ্চম এবং ষষ্ঠ কোম্পানিতে বসতি স্থাপন করেছিল। ১৮১৭ এবং ১৮২৫ সালের মধ্যে পূর্ব উপকূলের মানজানিলা এবং ভ্যালেন্সিয়ার দক্ষিণ-পূর্বের গ্রামগুলির একটি গ্রুপে ভেঙে দেওয়া ওয়েস্ট ইন্ডিয়া রেজিমেন্ট এর মধ্যে সদস্যদের মধ্যে আফ্রিকান মুসলমানরা পরে আসে এবং দাস বাণিজ্য আইন অনুসরণ করে রাজকীয় নৌবাহিনী দাসবাহী জাহাজগুলিকে বাধা দিলে, পরবর্তীতে আফ্রিকান মুসলমানদের ত্রিনিদাদে নিয়ে আসা হয়। ১৮৪০ এর দশক থেকে,ভারতীয় চুক্তিনামা পদ্ধতির অংশ হিসাবে মুসলমানরা দক্ষিণ এশিয়া থেকে আখ এবং কোকোয়া বাগানের কাজ করার জন্য এসেছিল। বর্তমানে বেশিরভাগ মুসলমানরা দক্ষিণ এশীয় বংশোদ্ভূত তবে তারা সবাই বিভিন্ন জাতি থেকে ধর্মান্তরিত। ত্রিনিদাদে ইসলামি প্রাথমিক ও মাধ্যমিক বিদ্যালয় রয়েছে। দেশের প্রথম মুসলিম মাধ্যমিক বিদ্যালয় হল, ১৯৬০ সালে প্রতিষ্ঠিত সান ফার্নান্দোর এএসজেএ বয়েজ কলেজ ।
দেশটিতে অনেক মসজিদ আছে। ঈদুল ফিতর সরকারী ছুটির দিন। সেখানকার কয়েকটি মসজিদ আহমদিয়া মুসলিম সম্প্রদায়ের এবং আহমদিয়া আঞ্জুমান ইসা'হাত ইসলাম লাহোরের অন্তর্ভুক্ত ৫ টি মসজিদ রয়েছে।
২০০৫ সালে, একটি ইসলামিক টেলিভিশন চ্যানেল আইবিএন চ্যানেল ৮ এর সূচনা হয়। ২০০৬ সালে দারুত তারবিয়া - ইসলামিক নেটওয়ার্ক (টিআইএন) প্রতিষ্ঠিত হয়।
ইউসুফ নাবহানি

ইউসুফ বিন ইসমাইল বিন ইউসুফ বিন ইসমাইল বিন মুহম্মদ নসিরুদ্দিন আন-নাবহানি (১৮৪৯-১৯৩২) ফিলিস্তিনের 'ইজজিম'-এ জন্মগ্রহণ করেন, বর্তমানে এটি হাইফার দক্ষিণে, ইসরায়েলে। তিনি ছিলেন একজন ফিলিস্তিনের সুন্নি ইসলামি পণ্ডিত, বিচারক, বিশিষ্ট কবি। বৈরুতে তিনি মৃত্যু বরণ করেন।
তিনি প্রায়শই বৈরুত, তারপরে দামেস্কে ভ্রমণ করেছিলেন যেখানে তিনি বিশিষ্ট ওলামা বা ইসলামী পষ্ডিতদের সাথে সাক্ষাত করেছিলেন। তাদের মধ্যে প্রধান ছিলেন সেই সময় দামেস্কের চিফ ফিকাহবিদ, মাহমুদ আফেদি হামজা, যার কাছে তিনি সহীহ বুখারী-এর অধ্যায়ন সূচনা করেছিলেন, তার পরে মাহমুদ আফেদি ইউসুফকে বাকী হাদিস সংগ্রহের সমন্বয়ে তাকে একটি সাধারণ প্রশংসাপত্র প্রদান করেন।
আরশাদুল কাদরী

আরশাদুল কাদরী (৫ মার্চ ১৯২৫ - ২৯ এপ্রিল ২০০২) ভারতীয় একজন সুন্নি ইসলামি পণ্ডিত, লেখক এবং ধর্ম প্রচারকর্মী ছিলেন, যিনি বেরলভী আন্দোলনের সাথে যুক্ত ছিলেন ও ভারতে শিক্ষাপ্রতিষ্ঠান এবং সংস্থা প্রতিষ্ঠা করেছিলেন।
যিনি ভারতে বেশ কয়েকটি শিক্ষা প্রতিষ্ঠান ও সংস্থা প্রতিষ্ঠা করেছিলেন।
তিনি ১৯২৫ সালে ভারতের উত্তর প্রদেশের বালিয়া, "সাইয়িদপুরে" মাওলানা আবদুল লতিফের পরিবারে জন্মগ্রহণ করেছিলেন। মাওলানা আবদুল লতিফ ছিলেন একজন ধর্মীয় পণ্ডিত। আরশাদুল কাদরীর দাদা মাওলানা আজিমুল্লাহ শাহও খ্যাতিমান পণ্ডিত ছিলেন।তিনি তার দাদা এবং পিতার অধীনে তার প্রাথমিক এবং মাধ্যমিক শিক্ষা লাভ করেন। তারপর তার উচ্চ শিক্ষা চালিয়ে যাওয়ার জন্য তিনি আল জামিয়াতুল আশরাফিয়া ইসলামী সেমিনারিতে চলে যান। আশরাফিয়াতে, তিনি শাহ আব্দুল আজিজ মুরাদাবাদীর তত্ত্বাবধানে অধ্যয়ন করেন যিনি হাফিজ-ই-মিল্লাত নামেও পরিচিত এবং ১৯৪৪ সালে আশরাফিয়া, মুবারকপুর থেকে তার শিক্ষা শেষ করেন।
তার উল্লেখযোগ্য রচনা হল:
জিয়াউল মোস্তফা কাদেরী "হায়াত-ও-খিদমত" (হুজুর সদরুশ শরিয়াহর জীবন ও কর্ম) শিরোনামে আরশাদুল কাদরীর জীবনী রচনা করেছেন।
আরশাদুল কাদরীর শিক্ষক: হুজুর আমিনে শরীয়ত শাহ রফাকাত হোসাইন মেহবুবে খুদা-এর একজন ছাত্র ছিলেন আল্লামা আরশাদুল কাদরি।
তিনি ২০০২ সালের ২৯ শে এপ্রিল মৃত্যুবরণ করেন এবং ঝাড়খণ্ডের জামশেদপুর ফয়জুল উলূম মাদরাসায় তাকে দাফন করা হয়।
জামিয়া ইসলামিয়া ফয়েজ-এ-আম

জামিয়া ইসলামিয়া ফয়েজ-ই-আম ( ) ভারতের উত্তর প্রদেশের মৌ শহরে অবস্থিত একটি মাদ্রাসা। মৌয়ের মুসলমানদের ধর্মীয় জ্ঞান প্রদানের উদ্দেশ্যে মাদ্রাসাটি প্রতিষ্ঠিত হয়েছিল। পরবর্তীকালে এটির শিক্ষাব্যবস্থায় বৈচিত্র্য এসেছে এবং বর্তমানে সমসাময়িক শিক্ষার জন্য আরও অনেক স্কুল-কলেজ রয়েছে যেমন মুসলিম ইন্টার কলেজ,মৌ (ছেলেদের জন্য), ফয়েজ-ই -আম নিসওয়ান, মৌ (মেয়েদের জন্য)। মৌ বহু শতাব্দী ধরে ইসলামি শিক্ষার কেন্দ্রবিন্দু হিসাবে পরিচিত এবং এই ইনস্টিটিউটটিও একই খ্যাতি বহন করছে। মাদ্রাসাটি সেলিম আনসারী, ফিজা ইবনে-ই-ফাইজি ইত্যাদির মতো অনেক বড় বড় আলেম, কবি এবং নেতা তৈরি করেছে।
প্রতিষ্ঠানে ইসলামি শিক্ষাকে অগ্রাধিকার দেওয়া হয়। পাশাপাশি আরবি ভাষা ও সাহিত্য এবং আধুনিক শিক্ষা প্রদান করা হয়। প্রতিষ্ঠানের অধীনে জামিয়ার তিনটি প্রধান শাখা রয়েছে, যথা
আরও দুটি উপ শাখা রয়েছে।
১৯০২ সালে কিছু বিশিষ্ট ব্যক্তিদের প্রচেষ্টায় জামিয়া ইসলামিয়া ফয়েজ-এ-আম প্রতিষ্ঠিত হয়। বিশিষ্ট ইসলামি পণ্ডিত হাজ আবদুল্লাহ গাজীপুরী এটির উদ্বোধন করেন।
আন্তর্জাতিক জললেখবিজ্ঞান সংস্থা

আন্তর্জাতিক জললেখবিজ্ঞান সংস্থা ( "ইন্টারন্যাশনাল হাইড্রোগ্রাফিক অর্গানাইজেশন", সংক্ষেপে IHO "আইএইচও"; "অর্গানিজাসিওঁ ইদ্রোগ্রাফিক আঁতেরনাসিওনাল") জললেখবিজ্ঞান বিষয়ক একটি আন্তঃসরকারি সংস্থা। ২০২১ সালের জানুয়ারি মাসে এটিতে ৯৪টি সদস্য রাষ্ট্র ছিল।
সংস্থাটির একটি মূল লক্ষ হল বিশ্বের সমুদ্র, মহাসমুদ্র ও নাব্য জলরাশিগুলির যথাযথ জরিপ ও সমুদ্র-মানচিত্রণ নিশ্চিত করা। এটি আন্তর্জাতিক মান নির্ধারণ, বিশ্বের বিভিন্ন জাতীয় পর্যায়ের জললেখবিজ্ঞান কার্যালয়সমূহের মধ্যে সমন্বয় সাধন এবং ক্ষমতা-নির্মাণ কর্মসূচীগুলির মাধ্যমে এই লক্ষ্য পূরণ করে থাকে।
সংস্থাটি জাতিসংঘের পর্যবেক্ষকের মর্যাদার অধিকারী। সেখানে এটিকে জললেখবৈজ্ঞানিক জরিপ ও সমুদ্র-মানচিত্রণ বিষয়ে সক্ষম কর্তৃত্বপূর্ণ সংস্থা হিসেবে বিবেচিত হয়। আন্তর্জাতিক চুক্তিসমূহে ও এই জাতীয় আইনি দলিলগুলিতে জললেখবিজ্ঞান ও সমুদ্র-মানচিত্রণ বিষয়ে আন্তর্জাতিক জললেখবিজ্ঞান সংস্থার আদর্শ ও বৈশিষ্ট্যায়নগুলিই সচরাচর ব্যবহার করা হয়।
আদিতে ১৯২১ খ্রিস্টাব্দে আন্তর্জাতিক জললেখবৈজ্ঞানিক কার্যালয় নামে সংস্থাটি প্রতিষ্ঠিত হয়েছিল। ১৯৭০ সালে এর নাম বদলে বর্তমান নামটি গ্রহণ করা হয়।
বতসোয়ানায় ইসলাম

বতসোয়ানায় ইসলাম একটি সংখ্যালঘু ধর্ম, যেখানে বেশিরভাগ লোক খ্রিস্টান ও আদিম বিশ্বাসকে অনুসরণ করে। ব্রিটিশ ঔপনিবেশিক শাসনকালে এই অঞ্চলে বসতি স্থাপনকারী দক্ষিণ এশিয়া থেকে আসা মুসলিম অভিবাসীদের মাধ্যমে দেশটি ইসলাম এসেছিল। ২০০১ সালের আদমশুমারি অনুসারে বতসোয়ানায় প্রায় ৫০,০০০ মুসলমান আছে, যা জনসংখ্যার ১ শতাংশেরও কম। আফ্রিকার অন্যান্য অঞ্চলে ক্রমবর্ধমান আন্তঃ-ধর্মীয় উত্তেজনা সত্ত্বেও এখানে বিভিন্ন ধর্মীয় গোষ্ঠীর মধ্যে সম্পর্ক শান্তিপূর্ণ ও বন্ধুত্বপূর্ণ রয়েছে।
১৮৯০-এর দশকে ভারতীয় মুসলমানরা বতসোয়ানায় প্রথম ইসলামি জনগোষ্ঠী ছিল। ঔপনিবেশিক কর্তৃপক্ষ এই ভারতীয় মুসলমানদের শহরাঞ্চলে সীমাবদ্ধ রেখেছিল। কিছু সময়ের মধ্যেই, মুসলমানরা শহর ও মুসলিম জনসংখ্যা বৃদ্ধির সাথে সাথে একের পর এক শহরে ইসলামি কেন্দ্র স্থাপন করেছিল।
১৯৫০ এর দশকের দিকে ফ্রান্সিসটাউনে মালাউই এর মুসলমানদের দেখা যাওয়া শুরু হয়। তারা মূলত খননের মতো কাজের সুযোগে এসেছিল।
১৯৭০-এর দশক পর্যন্ত খুব কম সংখ্যক লোক ইসলাম ধর্মে ধর্মান্তরিত হয়। গায়ানার শায়খ আলী মুস্তাফা ১৯৭০-এর দশক থেকে বতসোয়ানায় ধর্মান্তরিত করেছেন। সেসময় শহর ও কারাগারগুলিতে মিশনগুলো মনোনিবেশ করেছিল।
১৯৮২ সালে নির্মিত মসজিদটি আধুনিকীকৃত হওয়ায় আজ গ্যাবোরোনকে বতসোয়ানার ইসলামের কেন্দ্রস্থল হিসাবে বিবেচনা করা হচ্ছে।
চুকচি সাগর

চুকচি সাগর বা চুকোৎস্ক সাগর () উত্তর মহাসাগরের দক্ষিণাংশের একটি প্রান্তিক সাগর। এটি পশ্চিমে লং প্রণালী, পূর্বে আলাস্কার পয়েন্ট ব্যারো (যার ওপারে বোফর্ট সাগর), দক্ষিণে বেরিং প্রণালী (যার দক্ষিণে বেরিং সাগর) দ্বারা সীমায়িত। রাশিয়ার উয়েলেন চুকচি সাগরের প্রধান সমুদ্রবন্দর। আন্তর্জাতিক তারিখরেখাটি উত্তর-পশ্চিম থেকে দক্ষিণ-পূর্ব দিকে চুকচি সাগরকে অতিক্রম করেছে।
সাগরটির আনুমানিক আয়তন প্রায় ৬ লক্ষ বর্গকিলোমিটার। এটি বছরে মাত্র চার মাস নাব্য তথা জাহাজ চলাচলের জন্য উপযুক্ত থাকে। সাগরটিকে চুকোৎকা উপদ্বীপে বসবাসকারী চুকচি জাতির নামে নামকরণ করা হয়েছে। উপকূলীয় চুকচি সম্প্রদায়ের লোকেরা ঐতিহ্যগতভাবে শীতল এই সাগরটিতে মাছ ধরা, তিমি ও সিন্ধুঘোটক শিকারের কাজে রত ছিল।
চুকচি সাগরের মহীসোপানে সর্বোচ্চ প্রায় ৩ হাজার কোটি ব্যারেল খনিজ তেল ও প্রাকৃতিক গ্যাসের ভাণ্ডার রয়েছে বলে ধারণা করা হয়।
আল রাইয়ান স্পোর্টস ক্লাব

আল রাইয়ান স্পোর্টস ক্লাব (, ; সাধারণত আল রাইয়ান এসসি অথবা শুধুমাত্র আল রাইয়ান নামে পরিচিত) হচ্ছে আল রাইয়ান ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৬৭ সালে প্রতিষ্ঠিত হয়েছে। ৪০,৭৪০ ধারণক্ষমতাবিশিষ্ট আল রাইয়ান স্টেডিয়ামে "সিংহ" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ফরাসি সাবেক ফুটবল খেলোয়াড় লরাঁ ব্লঁ এবং সভাপতির দায়িত্ব পালন করছেন আলি বিন সাউদ আহমেদ বিন আলি আল সানি। ফরাসি-আলজেরীয় মধ্যমাঠের খেলোয়াড় ইয়াসিন ব্রাহিমি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আল রাইয়ান এপর্যন্ত ২৩টি শিরোপা জয়লাভ করেছে; যার মধ্যে ৮টি কাতার স্টার্স লিগ, ৬টি কাতার আমির কাপ এবং ৫টি কাতার সুপার কাপ শিরোপা রয়েছে। অন্যদিকে, এশীয় এবং আন্তর্জাতিক প্রতিযোগিতায়, আল রাইয়ানের সেরা সাফল্য হচ্ছে হচ্ছে ২০১৯ এএফসি চ্যাম্পিয়নস লিগের গ্রুপ পর্বে অংশগ্রহণ করা; যেখানে তারা ৪র্থ স্থান অধিকার করে উক্ত মৌসুম হতে বিদায় নিয়েছিল। রদ্রিগো তাবাতা, উমার ব্যারি, মোহাম্মদ আলাউদ্দিন, সেবাস্তিয়ান সোরিয়া এবং সের্হিও গার্সিয়ার মতো খেলোয়াড়গণ আল রাইয়ানের জার্সি গায়ে মাঠ কাঁপিয়েছেন।
আল-জামিয়াতুল আসারিয়া দারুল হাদিস

আল-জামিয়াতুল আসারিয়া দারুল হাদিস ( ) ভারতের পূর্ব উত্তর প্রদেশের মৌ শহরে অবস্থিত একটি ইসলামিক শিক্ষাপ্রতিষ্ঠান (মাদ্রাসা)। ১৯৫৪ সালে মাদ্রাসাটি প্রতিষ্ঠিত হয়। ঐতিহ্যবাহী ইসলামী শিক্ষা প্রদানের পাশাপাশি জামিয়া আসারিয়া দারুল হাদিস উচ্চ মাধ্যমিক বালক বিদ্যালয়, মৌ-এর মতো সমসাময়িক শিক্ষাপ্রতিষ্ঠানও চালু করেছে। এই প্রতিষ্ঠানটি জাতীয় ও আন্তর্জাতিক পর্যায়ের খ্যাতিমান অনেক মুসলিম পণ্ডিত তৈরি করেছে, যেমনঃ শেখ ডঃ ওবায়দুর রহমান, শেখ মেরাজ রাব্বানী, সেলিম আনসারী প্রমুখ।
দারুল উলুম মৌ

দারুল উলুম ভারতের উত্তর প্রদেশের মৌ শহরে অবস্থিত একটি ইসলামি শিক্ষাপ্রতিষ্ঠান (মাদ্রাসা)। ১৮৭৫ সালে মাদ্রাসাটি প্রতিষ্ঠিত হয়।
প্রতিষ্ঠানটি জাতীয় ও আন্তর্জাতিক পর্যায়ের খ্যাতিমান অনেক মুসলিম পণ্ডিত তৈরি করেছে। যেমনঃ
টি. আই. আহ্‌মদীয়া সিনিয়র হাই স্কুল, কুমাসি

টি.আই. আহ্‌মদীয়া সিনিয়র হাই স্কুলে (রিয়েল অ্যামাস) ঘানার দক্ষিণের আশানটি অঞ্চলের কুমাসি শহরের একটি ইসলামিক শিক্ষাপ্রতিষ্ঠান। এটি একটি সহশিক্ষামূলক দ্বিতীয় চক্রের সরকারি শিক্ষাপ্রতিষ্ঠান।
১৯৫০ সালের ৩০ শে জানুয়ারী স্কুলটি প্রতিষ্ঠিত হয়েছিল। ঘানার আহ্‌মদীয়া মুসলিম মিশন দ্বারা স্কুলটি প্রতিষ্ঠিত হয়েছিল। ১৯৫৩ সালে আহমাদিয়া মিশন স্কুলটিকে তার বর্তমান অবস্থানে স্থানান্তরিত করে।
১৯৫৬ সালে আহমাদিয়া মুসলিম মিশন কর্তৃক একটি বেসরকারী প্রতিষ্ঠান হিসেবে পরিচালিত স্কুলটি সরকারি শিক্ষা বিদ্যালয়ে পরিণত হয়।
দীবামাড়ি রাজ্য

দীবামাড়ি রাজ্য ছিল মালদ্বীপের ইতিহাসের সবচেয়ে প্রাচীনতম রাজ্য। রাজা শ্রী শ্রুদসারণাদিত্য সৌর রাজবংশ (আদিত্য বংশ) প্রতিষ্ঠা করেন এবং খ্রিস্টপূর্ব ২৬৯ এর পূর্বে রাজ্যের প্রথম রাজ হন। সৌর রাজবংশের শেষ রাণী শ্রীমতী দমহার কলিঙ্গ হতে আগত চান্দ্র বংশের (সোম রাজবংশ) রাজপুত্রের সঙ্গে বিবাহ করেন। এভাবে চান্দ্র রাজবংশের শাসন প্রতিষ্ঠিত হয়।
রাজ্যটি প্রথমদিকে "দীবামাড়ি" নামে পরিচিত ছিল। খ্রিস্টপূর্ব ৩য় শতকে সম্রাট অশোক-প্রেরিত প্রতিনিধিদের সফরের সময় মালদ্বীপ "দীবা মহল" নামে পরিচিত হয়।
ভাবনা জাট

ভাবনা জাট (জন্ম: ৩রা জানুয়ারি ১৯৯৬) একজন ভারতীয় রেসওয়াকার যিনি ২০২০সালের ফেব্রুয়ারিতে ১ ঘণ্টা ২৯ মিনিট ৫৪ সেকেন্ডে মহিলাদের ২০ কিলোমিটার রেসওয়াক শেষ করে জন্য ভারতীয় জাতীয় রেকর্ড তৈরি করেন এবং ২০২০ গ্রীষ্মকালীন অলিম্পিকের জন্যে যোগ্যতা অর্জন করেন।
১৯৯৬ সালের ৩রা জানুয়ারি জাট কৃষকদের পরিবারে তিন সন্তানের মধ্যে কনিষ্ঠ হিসাবে জন্মগ্রহণ করেছিলেন । তিনি যখন ১৩ বছর বয়সী, শারীরিক শিক্ষার শিক্ষক তাকে জেলা-স্তরের অ্যাথলেটিক্স প্রতিযোগিতায় নিয়ে যান এবং যেখানে কেবল ৩ কিলোমিটার রেস ওয়াকের জন্য স্লট পাওয়া যায়। তিনি সেখানে ইভেন্টে দ্বিতীয় স্থান অর্জন করেন। পরের বছরগুলিতে, রক্ষণশীল গ্রামবাসীদের তাকে শর্টস এ দেখতে না দেওয়ার জন্য তিনি কেবল ভোরের দিকে প্রশিক্ষণ নিতেন। তার পরিবার আর্থিকভাবে দুর্বল হওয়ায় তাকে কলেজ থেকে পড়াশোনা ছেড়ে দিতে হয়েছিল এবং এমনকি তার প্রাথমিক দিনগুলিতে খালি পায়ে প্রতিযোগিতা করতে হয়েছিল।
২০১৪ থেকে ২০১৫ সালের মধ্যে ভাবনা আঞ্চলিক ও জাতীয় জুনিয়র স্তর প্রতিযোগিতায় একাধিক পদক জিতেছেন। ২০১৬ সালে, তিনি পশ্চিমবঙ্গের হাওড়ায় টিকিট সংগ্রাহক হিসাবে ভারতীয় রেলে চাকরিতে যোগ দিয়েছিলেন।
২০২০ সালের ফেব্রুয়ারিতে ন্যাশনাল ওপেন চ্যাম্পিয়নশিপে, জাট ১:২৯:৫৪ সময়ে শেষ করে নতুন জাতীয় রেকর্ড তৈরি করেন এবং ২০২০ গ্রীষ্মকালীন অলিম্পিকের জন্য যোগ্যতা অর্জন করেন (যার যোগ্যতা স্ট্যান্ডার্ড ছিল ১:৩১:০০)। এই জাতীয় রেকর্ডের মাধ্যমে তিনি ফেব্রুয়ারি ২০১৯-য়ে জাতীয় ওপেন চ্যাম্পিয়নশিপের সময় থেকে ২৩ মিনিটেরও বেশি উন্নতি এবং ২০১৯ সালের অক্টোবরে করা তার আগের ব্যক্তিগত সেরা সময়ের থেকে আট মিনিটেরও বেশি উন্নতি করেন।